title: Alfred Garson

text: Garson asettui Lontooseen vuonna 1956 ja opiskeli siellä sävellystä Mátyás Seiberin sekä musiikkitiedettä Jack Westrupin johdolla. Gabriel d'honot -stipendin (1958) turvin hän tutki myös keskiaikaista musiikkia ja kirjallisuutta Montserratin luostarissa Espanjassa.


title: Alfred Garson

text: Garson palasi Montrealiin 1963. Hän oli yksi ensimmäisistä kanadalaisista Suzuki-metodin edistäjistä, ja hänet nimitettiin Suzuki-ohjelman johtoon McGill-yliopistossa 1970. Hän on kirjoittanut aiheesta ja luennoinut siitä lukuisissa yliopistoissa. Garson sai filosofian tohtorin arvon vuonna 1970. Hänen väitöskirjansa oli "From Creation to Appreciation : An Approach to the Appreciation of Contemporary Music by Young Children Through a Creative Method".


title: Alfred Garson

text: Garsonin tuotantoon kuuluu monia baletteja, joissa hän on tehnyt yhteistyötä muiden muassa John Crankon kanssa. Hän sävelsi myös messun neljälle solistille, sekakuorolle ja orkesterille (1950), kamarimusiikkia, lauluja, elokuva- ja näyttämömusiikkia sekä kuoro- ja soitinteoksia lapsille.


title: Jatvingit

text: Jatvingit eli jatvjagit (, , , , , muin.-ven. jatvezj) olivat nykyisen Valko-Venäjän Hrodnan alueen länsiosassa, Liettuan eteläosissa sekä Puolan Lublinin ja Podalskien voivodikunnan alueilla asunut balttilainen pääheimo. Heitä pidetään kolmen itäslaavilaisten heimon ohella yhtenä valkovenäläisten kantaheimoista. Heimon tärkeimmät asuinalueet sijoittuivat Hrodnan lähiseudulle, sekä Läntisen Bugjoen varsille aiempien Lomzan ja Lublinin läänien alueella.


title: Jatvingit

text: Jatvingit mainitaan usein venäläisissä aikakirjoissa ja taistelivat 900-luvulta lähtien milloin venäläisten ja milloin puolalaisten kanssa. 1200-luvun lopussa historialliset maininnat vähenevät.


title: Jatvingit

text: On arveltu, että jatvingit ovat ehkä kutsuneet itseään nimellä dainava (deinova, denova; ). Sekä Valko-Venäjän Hrodnan alueella että Liettuan puolella on nykyäänkin useita kyliä, joiden nimi on Dainava () tai Dainova ). Vielä 1800-luvulla joidenkin kylien asukkaat puhuvat omituisena pidettyä, vanhanaikaista liettuan kieltä.


title: Circle of Love

text: Circle of Love on yhdysvaltalaisen The Steve Miller Bandin studioalbumi vuodelta 1981. Levy-yhtiö on Sailor Records.


title: Circle of Love

text: Miller yhtyeineen oli tätä ennen julkaissut kolme korkeatasoista ja hyvin menestynyttä albumia aikavälillä 1973–1977. "Circle of Lovea" saatiinkin sitten odottaa muutaman vuoden ajan aina vuoden 1981 syksyyn. LP-levyn ensimmäinen puolisko jatkaa edellisten levyjen hyväksi havaittua linjaa, mutta kääntöpuolella oleva laaja teos on arvioitu hieman epäonnistuneeksi, koska Miller on mm. käyttänyt tarpeettoman runsaasti aikaisemminkin suosimiaan äänitehosteita.


title: Circle of Love

text: LP-levyn kanteen liitetyn tarran mukaan albumi sisältää hittisinglen "Heart Like a Wheel".Kappaleet ovat Steve Millerin säveltämiä ja sanoittamia, paitsi perinnekappale "Get on Home", johon Miller on tehnyt uudet sanat ja sovituksen.Gerald Johnson oli ollut yhtyeessä aikaisemmin tehtäessä albumia "Recall the Beginning... A Journey from Eden" (1972) ja Gary Mallaber oli ollut mukana albumista "Fly Like an Eagle" (1976) lähtien.


title: Lauttamies-patsas

text: Lauttamies-patsas on kuvanveistäjä Ensio Seppäsen veistämä patsas Tornion Kukkolankoskella. Patsas paljastettiin vuonna 1961.


title: Olten

text: Olten on vanha kaupunki Pohjois-Sveitsissä. Kaupungissa on noin 17 000 asukasta. Olten on Solothurnin kantonin asukasluvultaan suurin kaupunki.


title: Olten

text: Olten sijaitsee tiheästi asutulla Sveitsin keskitasangolla, Aarejoen rannalla, viitisenkymmentä kilometriä Baselista kaakkoon.


title: Olten

text: Olten on rautatieliikenteen solmukohta. Sieltä lähtee rautatie seitsemään suuntaan, sillä SBB:n pääradat Baseliin, Zürichiin, Luzerniin, Berniin ja Solothurniin risteävät Oltenissa. Lisäksi Oltenista lähtee rata Burgdorfin kautta Berniin sekä vanhan Hauensteinin tunnelin kautta Baseliin.


title: Olten

text: Moottoritiet A1 ja A2 ohittavat Oltenin eteläpuolelta.


title: Olten

text: Oltenilainen EHC Olten pelaa jääkiekkoa maan toiseksi korkeimmalla sarjatasolla National League B:ssä.


title: Sepät (lintuheimo)

text: Sepät ("Capitonidae") on tukaanien ("Ramphastidae") heimoon kuuluva linturyhmä. Aiemman luokittelun mukaan se oli oma heimonsa tikkalintujen lahkossa.


title: Walter Goehr

text: Walter Goehr (28. toukokuuta 1903 Berliini – joulukuu 1960 Sheffield) oli saksalaissyntyinen säveltäjä, kapellimestari ja sovittaja. Hän sai opetusta Arnold Schönbergiltä Berliinissä. Goehr toimi Berliinissä radion kapellimestarina vuosina 1925–31 ja sävelsi tänä aikana oopperan "Malpopita". Vuonna 1933 hän lähti Englantiin, jossa hän käytti vuoteen 1948 saakka taiteilijanimeä George Walter. Hän toimi Columbia Gramophone Companyn musiikillisena johtajana 1933–9 ja BBC Theatre Orchestran kapellimestarina 1945–8. Lisäksi hän johti Morley Collegen konsertteja vuodesta 1943 lähtien.


title: Walter Goehr

text: Goehr sävelsi musiikkia teatteriin ja radioon sekä elokuvamusiikkia. Hän teki Modest Mussorgskin "Näyttelykuvia"-teoksesta orkestraation. Hän johti Benjamin Brittenin, Michael Tippettin, Mátyás Seiberin ja poikansa Alexander Goehrin teosten kantaesityksiä. Lisäksi hän johti Gustav Mahlerin kuudennen sinfonian Britannian-ensiesityksen.


title: Walter Goehr

text: Goehr teki suuren määrän levytyksiä. Hän kuoli sydänkohtaukseen Sheffieldissä, jossa hän oli johtamassa Georg Friedrich Händelin Messias-oratorion esitystä.


title: Franklin Menges

text: Franklin Menges (26. lokakuuta 1858 Menges Mills, Pennsylvania – 12. toukokuuta 1956 Arlington, Virginia) oli yhdysvaltalainen poliitikko. Hän valmistui Gettysburg Collegesta, josta hän sai filosofian tohtorin arvon vuonna 1888. Hän opetti samassa oppilaitoksessa kemiaa ja fysiikkaa vuosina 1886–96. Hän toimi luonnontiedeosaston johtajana York High Schoolissa 1897–1903 ja toteutti maaperäkartoituksen Pennsylvanian osavaltiossa.


title: Franklin Menges

text: Menges valittiin republikaanina Yhdysvaltain edustajainhuoneeseen kolmesti. Hän istui siellä 4. maaliskuuta 1925 – 3. maaliskuuta 1931. Vuonna 1930 hän oli vielä epäonnistuneesti ehdolla 72. kongressin jäseneksi. Hän jäi eläkkeelle vuonna 1947, jonka jälkeen hän asettui Arlingtoniin, Virginiaan. Hänet on haudattu Gettysburgin Evergreen Cemeteryyn Pennsylvaniassa.


title: Peter Sculthorpe

text: Peter Sculthorpe (29. huhtikuuta 1929 Launceston, Tasmania, Australia – 8. elokuuta 2014 Woollahra, Sidney, Australia) oli australialainen säveltäjä, Australian tunnetuin nykysäveltäjä. Hänen musiikistaan heijastui rakkaus kotimaahan, mutta hän kommentoi myös ajankohtaisia aiheita.


title: Peter Sculthorpe

text: Sculthorpe opiskeli Melbournen yliopistossa ja Oxfordin Wadham Collegessa. Hän alkoi vuonna 1964 opettaa Sydneyn yliopistossa. Hän oli Yalen yliopiston "Harkness Fellow" (1966) ja vierailevana professorina Sussexin yliopistossa vuosina 1971–72. Hänellä oli useita kunniatohtorin arvoja. Hänet nimitettiin Brittiläisen imperiumin ritarikunnan upseeriksi vuonna 1977 ja Australian ritarikunnan upseeriksi 1990. Orden de Isabel la Católican komentaja Sculthorpesta tuli vuonna 2011.


title: Peter Sculthorpe

text: Sculthorpen tuotantoon kuuluu yli 350 teosta. Vuodesta 1965 hänen kansainvälinen kustantajansa oli Faber Music Ltd.. Hän sai teoksiinsa vaikutteita aasialaisista musiikkikulttuureista, esimerkiksi 1960-luvun tuotannossaan Japanista ja Indonesiasta. Joihinkin teoksiin vaikutti myös aboriginaalien musiikki. Sculthorpen teoksissa pitkäaikainen innoittaja oli Australian ja koko planeetan ympäristö. Joissain teoksissa on esillä humanistinen teema. Esimerkiksi "Requiem" (2003) syntyi Irakin sodassa kuolleiden siviilien kohtalosta. Säveltäjän 16. jousikvartetin aiheena ovat turvapaikanhakijat ja 18. jousikvartetin aiheena ilmastonmuutos.


title: Peter Sculthorpe

text: Sculthorpe kuului Australian sataan ”elävään aarteeseen” (1997). Hän oli Yhdysvaltain taide- ja kirjallisuusakatemian elinikäinen ulkomaalaiskunniajäsen ja yksi sadasta vaikutusvaltaisimmasta australialaisesta ("The Bulletin", 2006). Sculthorpen tuotantoa on levytetty laajasti, ja sitä on kuultavissa muiden muassa ABC Classicsin, Chandos Recordsin ja Naxoksen levyillä. Sculthorpe julkaisi oman muistelmateoksensa ("Sun Music") vuonna 1999.


title: Peter Sculthorpe

text: Sculthorpe kuoli Wolperin juutalaisessa sairaalassa Woollahrassa pitkään sairastettuaan.


title: Jens Henttinen

text: Jens Henttinen (s. 2. tammikuuta 1993) on suomalainen alppihiihtäjä. Hän on pituudeltaan 184 cm .


title: Jens Henttinen

text: Hän edustaa Helsinki Ski Clubia. Valmentajana toimii Matti Henttinen


title: Jens Henttinen

text: Henttinen kilpaili maailmancupissa ensimmäisen kerran Levin pujottelussa marraskuussa 2012, muttei selviytynyt toiselle kierrokselle. Ensimmäisen kerran FIS kilpailuissa kaudella 2008 - 2009. Laskee kaudella 2017 - 2018 uransa parasta kautta sillä on maaliskuussa 2018 FIS pujottelun maailmanlistan 81 sijalla.


title: Jens Henttinen

text: Henttisellä on Suomenmestaruus miesten pujottelussa vuosina 2013 ja 2018


title: Irving Kolodin

text: Irving Kolodin (21. helmikuuta 1908 Manhattan – 29. huhtikuuta 1988 Manhattan) oli yhdysvaltalainen musiikkikriitikko ja musiikin historioitsija. Hän kirjoitti tuotteliaasti erilaisista musiikkiaiheista Wolfgang Amadeus Mozartista jazziin. Hän työskenteli vuosina 1947–82 "Saturday Reviewille" ja oli maan vaikutusvaltaisimpia kriitikoita varsinkin 1950–60-luvuilla.


title: Irving Kolodin

text: Kolodinin julkaisemia levytysaiheisia kirjoja olivat muiden muassa "A Guide to Recorde Music" (1941) ja "Mozart on Records" (1942). Kolodin kuitenkin nousi julkisuuteen Metropolitan-oopperan historiaa koskevan teoksen "The Metropolitan Opera: 1883-1935" (1936) myötä. Hän julkaisi päivitetyt versiot teoksestaan vuosina 1953 ja 1966. Hänen muita kirjojaan olivat "The Continuity of Music: A History of Influence" (1969), "The Interior Beethoven" (1975), "The Opera Omnibus" (1976) ja "In Quest of Music" (1980).


title: Irving Kolodin

text: Kolodin varttui Newarkissa, jossa hänen isällään oli kirjakauppa. Hän opiskeli musiikkia varhaisesta iästä. Vuonna 1932 hän liittyi "The New York Sun" -lehden palvelukseen. Hän työskenteli lopulta sen pääkriitikkona ennen kuin lopetti tämän työn vuonna 1950. Kolodin kirjoitti New Yorkin filharmonikkojen ohjelmatekstit vuosina 1953–8. Hän myös kokosi RCA Victorille levytyksiä, joihin lukeutui viiden levyn kokoelma "50 Years of Great Operatic Singing".


title: Irving Kolodin

text: Vuosina 1968–86 Kolodin opetti Juilliard Schoolissa. "Saturday Review'n" lopettamisen jälkeen (1982) hän jatkoi toimintaansa freelancerina. Hän kärsi työkyvyn vieneestä aivoverenkiertohäiriöstä vuotta ennen kuolemaansa. Hän oli vuosina 1936–70 naimisissa Irma Rose Levyn kanssa.


title: Le Locle

text: Le Locle on vanha teollisuuskaupunki Neuchâtelin kantonissa Länsi-Sveitsissä. Kaupungissa on runsaat 10 000 asukasta. Le Locle on Neuchâtelin kantonin asukasluvultaan neljänneksi suurin kaupunki.


title: Le Locle

text: Le Locle sijaitsee Juravuoristossa noin 900 metrin korkeudessa Ranskan rajalla.


title: Le Locle

text: Le Locle on kelloteollisuuden keskus, jonka kukoistuskausi alkoi 1800-luvun lopulla. Kaupungissa on edelleen runsaasti kelloteollisuutta, ja se on usean ison kelloyrityksen, muun muassa Certinan, Tissotin ja Midon kotipaikka. Yhdessä La Chaux-de-Fonds’n kanssa Le Locle on nimetty Unescon maailmanperintökohteeksi.


title: Le Locle

text: Rautatie La Chaux-de-Fonds’sta Ranskan Besançoniin kulkee Le Loclen kautta. Kaupungista on lyhyt, kapearaiteinen rautatie Les Brenets’hen.


title: Le Locle

text: Valtatie 20 kulkee Le Loclen kautta Ranskaan.


title: Rauna Kuokkanen

text: Rauna Kuokkanen (s. Utsjoki) on suomensaamelainen alkuperäiskansojen tutkija, Toronton yliopiston alkuperäiskansojen tutkimuksen apulaisprofessori ja Norjan Koutokeinossa toimivan Saamelaisen korkeakoulun dekaani.


title: Rauna Kuokkanen

text: Kuokkanen opiskeli saamen kieltä ja kirjallisuutta Oulun yliopistossa ja väitteli kasvatustieteiden tohtoriksi Brittiläisen Kolumbian yliopistossa Kanadassa.


title: Rauna Kuokkanen

text: Kuokkasen äiti on saamelaiskirjailija Kirsti Paltto. Kuokkanen on kääntänyt englanniksi äitinsä lastenkirjan "Vilges geađgi" (The White Stone, 2011).


title: Tinadioksidi

text: Tinadioksidi eli tina(IV)oksidi (SnO) on epäorgaaninen ioniyhdiste ja yksi tinan oksideista. Yhdistettä käytetään väriaineena, katalyyttinä ja lasin ja keramiikan valmistuksessa. Luonnossa tinadioksidia esiintyy kassiteriittimineraalissa.


title: Tinadioksidi

text: Tinadioksidi on puhtaana huoneenlämpötilassa valkoista kiteistä ainetta. Kiderakenteeltaan pysyvin rakenne on alkeiskopiltaan tetragonaalinen rutiilimineraalin rakennetta muistuttava rakenne, mutta myös rombinen ja heksagonaalinen tinadioksidi tunnetaan. Tinadioksidi ei liukene veteen eikä kovin helposti happoihin, mutta kuuma rikkihappo liuottaa sen. Kuumat emäksiset liuokset liuottavat yhdisteen hitaasti. Kuumennettaessa tinadioksidia sulien alkalimetallioksidien kanssa muodostuu stannaatteja (MSnO). Kuumennettaessa tinadioksidia se osittain hajoaa tinaoksidiksi ja hapeksi.


title: Tinadioksidi

text: Luonnossa kassiteriittina esiintyvä tinadioksidi on tärkein tinan valmistukseen käytetty malmimineraali. Siitä eristetty tina voidaan kuitenkin tarvittaessa muuttaa takaisin tinadioksidiksi polttamalla hienojakoista tinaa, johtamalla sulaan tinaan kuuma ilmavirta tai kuumentamalla tinadioksidin hydraattia:


title: Tinadioksidi

text: Paitsi metallisen tinan valmistukseen, käytetään tinadioksidia myös lasin valmistuksessa himmeän opaalilasin aikaansaamiseksi ja emaleissa. Lisäksi tinadioksidista voidaan valmistaa lasin valmistuksessa käytettäviä elektrodeja, koska se kestää hyvin sulaa lasia ja sillä on kuumana hyvä sähkönjohtavuus. Epäpuhdasta tinadioksidia käytetään metallien ja lasien hioma-aineena. Tinadioksidia käytetään yhdessä antimonitrioksidin kanssa katalyyttinä valmistettaessa propeenista akroleiinia, akryylihappoa tai akryyliamidia. Yhä tärkeämpi tinadioksidin käyttökohde on indiumtinaoksidiohutkalvojen valmistus, joita käytetään muun muassa lentokoneiden ikkunoissa ja litteissä tietokoneiden näytöissä.


title: Lars Saxberg

text: Lars Holger Saxberg (9. toukokuuta 1913 – 21. elokuuta 2002) oli suomalainen jalkapalloilija, joka päätti pelaajauransa kauden 1948 jälkeen. Pelipaikaltaan hän oli tukimies.


title: Lars Saxberg

text: Saxberg pelasi HIFK:ssa kaudet 1933–1948. Hän voitti Suomen mestaruuden HIFK:n riveissä vuosina 1937 ja 1947.


title: Lars Saxberg

text: Keilailussa Saxberg edusti Suomea Helsingin MM-kilpailuissa 1954 ja saavutti SM-hopeaa henkilökohtaisessa kilpailussa 1961. Hän kilpaili myös jousiammunnassa.


title: Sápmelaš

text: Sápmelaš, alun perin Sabmelaš, oli pohjoissaameksi ilmestynyt aikakauslehti, jota julkaistiin Suomessa vuodesta 1934 vuoteen 2001.


title: Sápmelaš

text: Lehden perusti 1934 Lapin sivistysseura, ja se sai tukea Suomen valtiolta vuoteen 1995, jonka jälkeen sitä rahoitti Suomen saamelaiskäräjät. Vuonna 2001 lehti jouduttiin lakkauttamaan rahoituksen puutteen vuoksi.


title: Sápmelaš

text: Lehden ensimmäisiä päätoimittajia olivat Paavo Ravila (1934–1943) ja Erkki Itkonen (1934–1950), jotka molemmat olivat Helsingin yliopiston suomalais-ugrilaisten kielten professoreita. Jouni Kitti oli päätoimittajana 1981–1998.


title: Maren Wiesler

text: Maren Wiesler (s. 7. helmikuuta 1993) on saksalainen alppihiihtäjä, joka edustaa Ski Club Münstertalia. Alppihiihdon maailmancupissa Wiesler kilpaili ensimmäisen kerran Levin pujottelussa 16. marraskuuta 2013 sijoittuen heti maailmancupin pisteille oltuaan 23:s. Kymmenen parhaan joukkoon hän sijoittui ensimmäisen kerran oltuaan jaetulla yhdeksännellä sijalla Tukholman paripujottelussa helmikuussa 2016. "Tavallisessa" maailmancupkilpailussa hän on ollut parhaimmillaan yhdestoista Santa Caterinan pujottelussa tammikuussa 2016. Vailin / Beaver Creekin MM-kilpailuissa 2015 hän oli pujottelussa kahdestoista.


title: Luxemburgin filharmoninen orkesteri

text: Luxemburgin filharmoninen orkesteri (entinen RTL-sinfoniaorkesteri) on vuonna 1933 perustettu Luxemburgissa toimiva orkesteri. Se oli alun perin yksityisesti johdettu radion orkesteri, mutta siirtyi valtion Henri Pensis -säätiön kautta johtamaksi vuonna 1996. Orkesterin pääkapellimestareina toimivat pitkään Henri Pensis, Louis de Froment ja Leopold Hager. Vuosina 1997–2000 musiikillisena johtajana oli David Shallon, ja syyskuussa 2002 pääkapellimestariksi ja musiikilliseksi johtajaksi tuli brittiläinen Bramwell Tovey. Hänen kaudellaan säännöllisesti vierailevana kapellimestarina toimi Emmanuel Krivine, jonka ilmoitettiin joulukuussa 2005 tulevan Toveyn seuraajaksi.


title: Luxemburgin filharmoninen orkesteri

text: Luxemburgin filharmoninen orkesteri julkaisee levyjä pääasiassa Timpani-levy-yhtiön kautta. Se on muun muassa levyttänyt kaikki Jean Crasin ja Maurice Ohanan orkesteriteokset. Levytyksillään orkesteri on saanut Gramophone-palkinnon, Deutscher Schallplattenpreisin ja Cannesin klassisen palkinnon.


title: Emmanuel Krivine

text: Emmanuel Krivine (s. 1947 Grenoble) on ranskalainen kapellimestari. Hän sai vuonna 2005 nimityksen Luxemburgin filharmonisen orkesterin musiikilliseksi johtajaksi Bramwell Toveyn tilalle. Ennen tätä nimitystä Krivine oli jo johtanut Luxemburgin filharmonista orkesteria vierailevana kapellimestarina 23 kertaa.


title: Emmanuel Krivine

text: Krivine kouluttautui aluksi viulistiksi ja teki ammattimaisen debyyttinsä solistina teini-iässään. Tavattuaan kapellimestari Karl Böhmin hän siirsi uransa painopisteen kohti orkesterinjohtoa. Vuosina 1976–83 hän oli pysyvä vieraileva kapellimestari Orchestre Philharmonique de Radio Francessa, ja hän oli Orchestre National de Lyonin musiikillinen johtaja vuosina 1987–2000. Hän on myös johtanut vierailijana Lontoon sinfoniaorkesteria, Bostonin sinfoniaorkesteria, Concertgebouw-orkesteria ja Los Angelesin filharmonikkoja. Hän perusti La Chambre Philharmoniquen.


title: Emmanuel Krivine

text: Krivine opiskeli Pariisin konservatoriossa ja Chapelle musicale Reine Élisabethissa.


title: Burkhard Glaetzner

text: Burkhard Glaetzner (s. 1943 Posen) on saksalainen kapellimestari, oboisti ja pedagogi. Hän opiskeli Itä-Berliinin kaupungin musiikkikoulussa vuosina 1958–62 ja Hans Werner Wätzigin johdolla oboensoittoa Hanns Eisler -musiikkiakatemiassa 1962–5. Glaetzner toimi Leipzigin radion sinfoniaorkesterin ensimmäisenä oboistina vuosina 1966–82 ja työskenteli samanaikaisesti opettajana Leipzigin Felix Mendelssohn-Bartholdy -musiikkiakatemiassa.


title: Burkhard Glaetzner

text: Vuonna 1968 Glaetzner perusti Aulos-trion sellisti Wolfgang Weberin ja kosketinsoittaja Gerhard Erberin kanssa. Kokoonpano erikoistui barokkiin ja nykymusiikkiin. Lopulta se jaettiin kahdeksi eri kokoonpanoksi, jotka ovat Uuden musiikin Hanns Eisler -ryhmä (perustettu 1970) ja Glaetznerin johtama "I Solisti Instrumentali Leipzig" (1983). Vuonna 1988 Glaetzner aloitti toiminnan Neues Bachisches Collegium Musicum -kamariorkesterin johdossa. Vuodesta 1992 Glaetzner on ollut Berliinin taideakatemian professori.


title: Marina Wallner

text: Marina Wallner (s. 7. marraskuuta 1994) on saksalainen alppihiihtäjä, joka edustaa Ski Club Inzelliä. Alppihiihdon maailmancupissa Wallner kilpaili ensimmäisen kerran Levin pujottelussa 16. marraskuuta 2013 sijoittuen heti maailmancupin pisteille oltuaan 16:s. Kymmenen parhaan joukkoon hän sijoittui ensimmäisen kerran Squaw Valleyn pujottelussa maaliskuussa 2017 oltuaan seitsemäs.


title: 10 kirjaa

text: 10 kirjaa on Yle TV1:llä esitetty ohjelmasarja, jota ovat juontaneet toimittaja Timo Harakka ja taidehistorioitsija Anna Kortelainen. Ohjelmaa on esitetty viisi kymmenosaista sarjaa kesällä 2007, 2008, 2011, 2012 ja 2013. Ohjelmat on nimetty käsitellyn aihepiirin mukaisesti.


title: 10 kirjaa

text: Ohjelmaa esitettiin ensimmäisen kerran kesällä 2007 nimellä "10 kirjaa jotka muuttivat maailmaa". Kesällä 2008 ohjelmassa käsiteltiin 10 kirjaa lapsuudesta, kesällä 2011 rahasta, kesällä 2012 vallasta ja kesällä 2013 rikoksesta.


title: 10 kirjaa

text: Ohjelmasarjan osa "10 kirjaa rahasta" voitti Kultainen Venla -palkinnon vuoden 2011 parhaana keskusteluohjelmana.


title: 10 kirjaa

text: "10 kirjaa jotka muuttivat maailmaa" oli kesällä 2007 esitetty kymmenosainen sarja, jossa keskustelua johti Timo Harakka vakiovieraanaan Anna Kortelainen.


title: 10 kirjaa

text: Ohjelman vieraina kirjoista puhumassa olivat tasavallan presidentti Tarja Halonen, tv-juontaja ja kirjailija Mark Levengood, kalastaja-kirjailija Pentti Linkola, elokuvaohjaaja Auli Mantila, kuvataiteilija Teemu Mäki, silloinen eduskunnan puhemies Sauli Niinistö, Miljoonasateen lauluntekijä Heikki Salo, Suomen Pankin johtaja Sinikka Salo, vihreiden kansanedustaja Anni Sinnemäki ja PMMP:n laulaja-lauluntekijä Paula Vesala. Ohjelmassa käsiteltiin viikoittain yksi kirja vierailijaa kohden.


title: 10 kirjaa

text: Kesällä 2008 esitettiin "10 kirjaa lapsuudesta". Muista 10 kirjaa -sarjoista poiketen sitä ei juontanut Timo Harakka vaan Anna Laine. Myöskään muissa 10 kirjaa -sarjoissa vakiovieraana oleva Anna Kortelainen ei ollut mukana tässä ohjelmassa. Ohjelmassa keskusteltiin viikoittain vaihtuvien kahden vieraan kanssa jostakin lasten kirjasta.Kesällä 2011 esitettiin "10 kirjaa rahasta". Ohjelmaa palasi juontamaanTimo Harakka vakiovieraanaan Anna Kortelainen. Ohjelmassa keskusteltiin viikoittain vaihtuvan vieraan kanssa jostakin rahaan liittyvästä kirjasta.Kesällä 2012 samoilta tekijöiltä esitettiin ohjelma "10 kirjaa vallasta". Ohjelmassa keskustelua vetivät jälleen Timo Harakka ja Anna Kortelainen. Ohjelmassa keskusteltiin viikoittain vaihtuvan vieraan kanssa kaunokirjallisesta teoksesta (romaanista, näytelmästä tai sarjakuvasta), joka liittyy valtaan.Kesällä 2013 esitettiin "10 kirjaa rikoksesta".


title: Christina Ager

text: Christina Ager (s. 11. marraskuuta 1995) on itävaltalainen alppihiihtäjä, joka edustaa WSV Söll -seuraa.


title: Christina Ager

text: Nuorten talviolympialaisissa Innsbruckissa 2012 Ager saavutti pronssia supersuurpujottelussa. Euroopan nuorten olympiafestivaaleilla 2013 hän saavutti hopeaa pujottelussa ja pronssia suurpujottelussa. Alppihiihdon maailmancupissa Ager kilpaili ensimmäisen kerran Levin pujottelussa 16. marraskuuta 2013 sijoittuen heti maailmancupin pisteille oltuaan neljäs.


title: Sinkiitti

text: Sinkiitti on mineraali, joka koostuu sinkkioksidista sekä rauta- ja mangaaniepäpuhtauksista. Mineraali voi olla väritön, mutta epäpuhtaudet antavat sille yleensä värin, joka voi olla keltainen, oranssi, punainen, ruskea tai vihreä. Punaista sinkiittiä kutsutaan rubiinisinkiksi. Viirun väri on keltainen tai oranssi. Kiteet ovat läpinäkyviä tai läpikuultavia. Ne ovat kidejärjestelmältään heksagonisia ja muodostavat prismoja. Kovuus on Mohsin asteikolla 4. Kemiallinen kaava on ZnO.


title: Sinkiitti

text: Sinkiittiä esiintyy metamorfisissa ja rapautuneissa sinkkimalmeissa. Sitä on löydetty Yhdysvalloista, Namibiasta ja Kongosta.


title: Viipurinlahden taistelu (1944)

text: Viipurinlahden taistelu oli jatkosodassa Neuvostoliiton puna-armeijan hyökkäys suomalaisjoukkojen hallussa oleville Viipurinlahden saarille ja mantereelle. Leningradin rintama siirsi Neuvostoliiton 59. armeijan Viipurin valtaamisen jälkeen Viipurinlahden suuntaan. Itämeren laivaston ja Neuvostoliiton ilmavoimien tukemina joukot hyökkäsivät Viipurinlahdella saaden joitakin saaria joko kokonaan tai osittain haltuunsa. Hyökkäys mantereelle torjuttiin.


title: Viipurinlahden taistelu (1944)

text: Kenraaliluutnantti I. Korovnikovin komentamaan Neuvostoliiton 59. armeijan joukkojen päävoimat keskitettiin Pullinniemelle ja Viipurinlahden rannikolle. Joukkoina olivat 224. divisioona Kaislahdessa ja 124. divisioona. Armeijalle alistettiin myös XLIII armeijakunta esikunta ja siihen kuuluneet 80. divisioona, 152. panssariprikaati ja 17. iskupioneeriprikaati. Rintama varasi lisäksi joukkoja mantereelle muodostettavan sillanpään laajentamiseen.


title: Viipurinlahden taistelu (1944)

text: Puolustuksesta vastasi kenraalimajuri Antero Svenssonin komentama Suomen IV armeijakunta, jonka joukoista 17. divisioona ja sille alistettu ratsuväkiprikaati ryhmitettiin puolustukseen Viipurinlahdelle. Armeijakunnan reservissä olivat 10. divisioonan joukkoja ja saksalainen 122. divisioona. Puolustusaseman syvyys Uuraan lohkolla oli seitsemän kilometriä.


title: Viipurinlahden taistelu (1944)

text: Puna-armeija aloitti 30. kesäkuuta 1944 hyökkäyksen Teikariin ja Melansaareen, joita puolustaneet suomalaisjoukot torjuivat aluksi hyökkäykset kärsien raskaita tappioita. Neuvostojoukot hyökkäsivät 4. heinäkuuta ratsuväkiprikaatin puolustamalle Uuraan lohkolle vallaten ainoastaan Suonionsaaren. Suomen laivasto teki vastahyökkäyksen Viipurinlahdelle 5. heinäkuuta aikeenaan hidastaa neuvostojoukkojen etenemistä, mutta joutui vetäytymään kovan tykistötulen ja ilmapommitusten takia. Yksikään suomalaisten aluksista ei uponnut, mutta "Viena" vaurioitui pahoin kyeten kuitenkin palaamaan Helsinkiin korjattavaksi. Suomalaisten ylijohto antoi luvan vetäytyä Teikarista ja Melansaaresta 6. heinäkuuta.


title: Viipurinlahden taistelu (1944)

text: Puna-armeija aloitti 5. heinäkuuta maihinnousut Turkin- ja Hannuistensaariin. Turkinsaareen yrittänyt pataljoona tuhoutui miltei kokonaan. Seuraavana päivänä maihinnousua yritettiin myös Hapenensaareen, jossa ratsuväkiprikaati torjui hyökkäyksen vastaiskuin. Maihinnousuyritykset Harjuniemeen estettiin 7. heinäkuuta


title: Viipurinlahden taistelu (1944)

text: Saksan 122. jalkaväkidivisioona oli määrätty 6. heinäkuuta vastaanottamaan rintamavastuu, mutta neuvostojoukkojen suurhyökkäyksen alettua vastaanotto suoritettiin loppuun vasta 8. heinäkuuta. Taistelut lakkasivat 10. heinäkuuta Neuvostoliiton 59. armeija pysäytettyä etenemisensä ja ryhmityttyä puolustukseen.


title: Viipurinlahden taistelu (1944)

text: Neuvostojoukot valtasivat osan Viipurinlahden saarista, mutta eivät saaneet sillanpäätä alueelle eivätkä päässeet etenemään pohjoisrannikolle. Myöhemmin suomalaisten saavutettua torjuntavoitot Tali-Ihantalassa ja Äyräpää-Vuosalmella, Neuvostoliiton Leningradin rintama pysäytti hyökkäyksensä.


title: Thomsoniitti

text:
Thomsoniitti on hohkasilikaatteihin kuuluva silikaattimineraali. Se kuuluu stilbiitteihin, jotka kuuluvat puolestaan zeoliitteihin. Thomsoniitti muistuttaa natroliittia. Se on nimetty skotlantilaisen kemistin Thomas Thomsonin mukaan. Väriltään se on valkoinen tai ruskea. Viiru on valkoinen. Kovuus on Mohsin asteikolla 5-5,5. Kiilto on lasinkiilto tai helmiäiskiilto. Kidejärjestelmä on monokliininen. Kemiallinen kaava on
NaCa(AlSi)O • 6HO.


title: Thomsoniitti

text: Thomsoniittia esiintyy mafisissa magmakivissä ja hydrotermisissä juonissa. Samoissa paikoissa esiintyy kalsiittia, prehniittiä, kvartsia ja muita zeoliitteja. Sitä on löydetty Italiasta, Yhdysvalloista, Skotlannista,Färsaarilta, Grönlannista ja Norjasta.


title: NoHo Partners

text: NoHo Partners Oyj (vuoteen 2018 Restamax Oyj ) on suomalainen ravintola-alan pörssiyhtiö. Yhtiön omistukseen kuuluu yli 220 ruokaravintolaa, yökerhoa sekä seurustelu- ja viihderavintolaa eri puolilla Suomea. Valtaosa niistä on yksilöllisiä ja ravintolakonsepteja on yli 110. Yhtiöllä on ravintolatoimintaa myös Tanskassa, minkä lisäksi se tavoittelee kasvua muualla Pohjois-Euroopassa.


title: NoHo Partners

text: Restamax muutti marraskuussa 2018 nimensä yhdistyttyään keväällä 2018 Royal Ravintoloiden kanssa. Uusi nimi on "NoHo Partners Oyj". Nimi muodostuu sanoista "Nordic Hospitality Partners".


title: NoHo Partners

text: NoHo Partners on yksi Suomen suurimmista ravintola-alan yrityksistä. Yhtiön liikevaihto vuonna 2017 oli 185,9 miljoonaa euroa. Ravintolaliiketoiminnan lisäksi NoHo Partners harjoittaa henkilöstövuokraustoimintaa.


title: NoHo Partners

text: Yritys on saanut alkunsa Tampereella 1996 ravintola- ja pubiyrityksenä, ja toiminta painottuu Suomen suurimpiin kaupunkeihin ja kauppa- ja kasvukeskuksiin. Yhtiötä hallitsevat sen perustajat Timo Laine ja Mikko Aartio. NoHo Partners omistaa Wayne’s Coffee -ketjun Suomen-maaoikeudet.


title: NoHo Partners

text: NoHo Partners listautui Helsingin pörssiin loppuvuonna 2013 Suomen ensimmäisenä ravintola-alan yhtiönä. Listautumisen yhteydessä järjestettiin listautumisanti. Annin järjestäneen Evli Pankin omat sijoitusrahastot merkitsivät valtaosan yleisölle tarjotuista osakkeista.


title: NoHo Partners

text: NoHo Partners laajensi ravintolaliiketoimintaansa maaliskuussa 2018 Tanskaan ja operoi siellä tällä hetkellä yli 10:tä ravintolaa ja pubia. Huhtikuussa 2018 konserni puolestaan ilmoitti ostavansa premium-konsepteistaan tunnetun Royal Ravintolat Oy:n koko osakekannan. Kauppa toteutui 1. kesäkuuta 2018.


title: NoHo Partners

text: Smile Henkilöstöpalvelut Oyj on NoHo Partnersin tytäryhtiö, jonka kautta konserni tarjoaa henkilöstövuokrauspalveluja. Smile Henkilöstöpalvelut on yksi Suomen suurimmista henkilöstöpalveluja tarjoavista yrityksistä, ja se toimittaa työvoimaa sadoille eri alojen toimijoille ympäri Suomen. Yhtiö työllistää kuukausittain noin 10 000 työntekijää. Henkilöstövuorausliiketoiminta yhdistettiin silloiseen Restamax-konserniin elokuussa 2014.


title: NoHo Partners

text: Vuoden 2018 lopussa NoHo Partners päivitti konsernin pitkän aikavälin taloudelliset tavoitteet ja strategian strategiakaudelle 2019–2021. NoHo Partnersin tavoitteena on saavuttaa yli 600 miljoonan euron liikevaihto vuoden 2021 loppuun mennessä.


title: Kempeleen-Salon osuusmeijeri

text: Kempeleen-Salon osuusmeijeri oli vuosina 1912–1922 toiminnassa ollut meijeri. Meijerirakennus rakennettiin Kempeleeseen Pohjanmaan radan varteen, lähelle Kempeleen rautatieasemaa.


title: Kempeleen-Salon osuusmeijeri

text: Meijerin toiminnan loputtua rakennus myöhemmin toimi muun muassa Oulun Margariinitehtaan tiloina sekä Kempeleen kunnantoimistona vuosina 1933–1937. Nykyään rakennus on ollut vuodesta 2000 lähtien kempeleläisen moottoripyöräkerho Meijerin Tallin harrastekäytössä.


title: Kempeleen-Salon osuusmeijeri

text: Kempeleessä voin valmistaminen aloitettiin jo 1500-luvulla. Sen aikainen kaikki voi myytiin Oulun kaupungille, joka lastasi ne pääasiassa Tukholmaan meneviin laivoihin.


title: Kempeleen-Salon osuusmeijeri

text: Voin tärkeyttä kauppatavarana kuvaa hyvin sekin, että kempeläiset maksoivat ensimmäisen kirkonkellonsa voilla. Voita valmistettiin 1800-luvulle saakka yksinomaan pystyllä mäntäkirnulla, mutta vähitellen otettiin käyttöön myös pyöritettäviä kirnuja, joiden avulla saatiin vähemmällä työllä runsaammin voita. Myöhemmin 1800-luvun lopulla perustettiin useita pieniä meijereitä Kempeleeseen, ja lähipitäjään Liminkaan.


title: Kempeleen-Salon osuusmeijeri

text: Pohjanmaan radan valmistuttua suurin osa 1800-luvun lopulla Kempeleessä valmistetusta voista lastattiin junaan Kempeleen asemalla, mistä matka jatkui Hankoon, ja sieltä ulkomaille, lähinnä Englantiin. Juna kulki etelään kerran viikossa. Voin myynnin kannattamattomuus alkoi vaivata 1900-luvun alussa, kun monet kempeleläiset maidontuottajat myivät maitonsa mieluummin Ouluun ohi meijerin. Ajan myötä meijeritoiminta Kempeleessä vähin erin näivettyi, ja lakkasi pian kokonaan.


title: Kempeleen-Salon osuusmeijeri

text: Maaliskuussa 1912 maalaisseuran piirissä aloitettiin keskustella uuden meijeriyhtiön perustamisesta. Tällöin esitettiin myös toivomus, että oulunsalolaiset yhtyisivät hankkeeseen. Seuraavassa kokouksessa päätettiin lopullisesti perustaa uusi meijeri. Perustettavaan meijeriin päätettiin asettaa 800 osuutta.


title: Kempeleen-Salon osuusmeijeri

text: Meijerissä oli 70–75 osakasta, jotka eivät kuitenkaan pystyneet pitämään sen toimintaa kannattavana. Tuotanto oli 35 000–40 000 kiloa voita vuodessa, joka oli huomattavasti vaatimattomampi määrä kuin edeltävässä meijeriyhtiössä. Meijeri myi voitaan Englantiin ja Ouluun. Elintarvikepulan kiristyessä keväällä 1917 määräsi senaatti lähetettäväksi osan meijeriin tulevasta maidosta Ouluun helpottamaan kaupungin elintarvikepulaa. Suurin osa voista vietiin nyt Ouluun. Määräys peruutettiin vasta joulukuun alussa, ja toiminta pääsi pitkän tauon jälkeen elpymään. Kuitenkin tämän jälkeen meijerituotanto pysyi alhaisena, ja kannatus heikkona.


title: Kempeleen-Salon osuusmeijeri

text: Vuosien 1917 ja 1918 vaikea tilanne asetti omat rajoituksensa pienen ja taloudellisesti heikon yrityksen toiminnalle. Meijeri kaatui kokonaan taloudellisiin vaikeuksiin vuonna 1922.


title: Marlene Schmotz

text: Marlene Schmotz (s. 6. maaliskuuta 1994) on saksalainen alppihiihtäjä, joka edustaa Ski Club Leitzachtalia.


title: Marlene Schmotz

text: Alppihiihdon maailmancupissa Schmotz kilpaili ensimmäisen kerran Flachaun pujottelussa tammikuussa 2013 keskeyttäen ensimmäisellä kierroksella. Levin pujottelussa 16. marraskuuta 2013 hän saavutti ensimmäiset maailmancupin pisteensä oltuaan 23:s. Parhaimmillaan hän on sijoittunut 14:nneksi Crans-Montanan alppiyhdistetyssä helmikuussa 2017.


title: Milan Turkovic

text: Milan Turkovic (s. 1939 Zagreb) on kroatialaissyntyinen fagotisti. Hän varttui ja sai koulutuksensa Wienissä. Hän liittyi varhain urallaan Wienin sinfoniaorkesteriin ensifagotistina. Vuonna 1967 hän aloitti soittamisen Concentus Musicus -kokoonpanossa, jonka yli 200 levytyksen joukkoon kuuluu Bachin kantaattien sarja. Varhain urallaan Turkovic oli myös mukana perustamassa Ensemble Wien-Berlin -puhallinkvintettiä. Hän toimi fagotinsoiton professorina Salzburgin Mozarteumissa vuosina 1984–92. Tämän jälkeen hän pääsi opettamaan Wienin konservatorioon, jossa hän työskenteli vuoteen 2003.


title: Milan Turkovic

text: Solistina ja kamarimuusikkona Turkovic on julkaissut yli 40 levytystä. Hänen ohjelmistonsa on laaja ja ulottuu barokista nykysäveltäjiin. Hän on 1990-luvulta lähtien myös säännöllisesti johtanut kamariorkestereita ja puhallinyhtyeitä. Hän on kirjoittanut tai ollut mukana kirjoittamassa kolmea musiikkikirjaa. Turkovicin ensimmäinen kirja, "Was Musiker Tagsueber tun: senza sordino" julkaistiin Wienissä vuonna 1998.


title: Stephanie Brunner

text: Stephanie Brunner (s. 20. helmikuuta 1994) on itävaltalainen alppihiihtäjä ja joukkuekilpailun olympiamitalisti, joka edustaa WSV Hippach -seuraa.


title: Stephanie Brunner

text: Vuoden 2012 nuorten MM-kilpailuissa Brunner saavutti kultaa pujottelussa ja 2015 hopeaa suurpujottelussa. Sankt Moritzin MM-kilpailuissa 2017 hän oli suurpujottelussa viides. Pyeongchangin olympialaisissa 2018 hän saavutti hopeaa joukkuekilpailussa.


title: Stephanie Brunner

text: Alppihiihdon maailmancupissa Brunner kilpaili ensimmäisen kerran Schladmingin pujottelussa maaliskuussa 2012 sijoittuen heti maailmancupin pisteille oltuaan 23:s. Kymmenen parhaan joukkoon hän sijoittui ensimmäisen kerran tammikuussa 2016 oltuaan Flachaun suurpujottelussa viides. Ensimmäisen palkintosijansa hän saavutti oltuaan kolmas Killingtonin suurpujottelussa marraskuussa 2018.


title: Charlotta Säfvenberg

text: Charlotta Säfvenberg (s. 7. lokakuuta 1994) on ruotsalainen alppihiihtäjä, joka edustaa UHSK Umeå Skidklubb -seuraa.


title: Charlotta Säfvenberg

text: Säfvenberg voitti kultaa Euroopan nuorten olympiafestivaaleilla pujottelussa vuonna 2011. Hän sai nuorten MM-kilpailuissa hopeaa pujottelussa 2014.


title: Charlotta Säfvenberg

text: Alppihiihdon maailmancupissa Säfvenberg kilpaili ensimmäisen kerran Semmeringin pujottelussa joulukuussa 2012. Maailmancupin pisteille hän selviytyi ensimmäisen kerran 16. marraskuuta 2013 käydyssä Levin pujottelussa, jossa hän sijoittui 14:nneksi. Kymmmenen parhaan joukkoon hän sijoittui ensimmäisen kerran oltuaan kymmenes Flachaun pujottelussa tammikuussa 2015.


title: Martina Dubovská

text: Martina Dubovská (s. 27. helmikuuta 1992) on tšekkiläinen alppihiihtäjä, joka edustaa Ski klub Spindl -seuraa.


title: Martina Dubovská

text: Dubovská on osallistunut MM-kilpailuihin kolme kertaa. Garmisch-Partenkirchenissä 2011 hän sijoittui suurpujottelussa 54:nneksi, Schladmingissa 2013 pujottelussa 35:nneksi ja suurpujottelussa 39:nneksi sekä Sankt Moritzissa 2017 pujottelussa 32:nneksi. Sotšin olympialaisissa 2014 hän oli pujottelussa 22:s. Hän sai Trentinon universiadeissa 2013 pronssia pujottelussa.


title: Martina Dubovská

text: Alppihiihdon maailmancupissa Dubovská kilpaili ensimmäisen kerran Zwieselin pujottelussa helmikuussa 2011. Maailmancupin pisteille hän selviytyi ensimmäisen kerran 16. marraskuuta 2013 käydyssä Levin pujottelussa, jossa hän sijoittui 28:nneksi. Parhaimmillaan hän on sijoittunut 18:nneksi Semmeringin pujottelussa joulukuussa 2016.


title: Willemiitti

text: Willemiitti on neosilikaatteihin kuuluva silikaattimineraali, joka on sinkkimalmin lähde. Väri on vihreänkeltainen, sinertävä tai vaihtelee valkoisen ja ruskean välillä. Viiru on valkoinen. Kiilto on lasin- tai pihkankiilto. Kovuus on Mohsin asteikolla 5,5.


title: Willemiitti

text: Willemiitti on nimetty Alankomaiden kuninkaan Vilhelm I:n mukaan.


title: Willemiitti

text: Sen kidejärjestelmä on trigoninen. Kemiallinen kaava on ZnSiO. Ultraviolettivalossa siinä on voimakas vihreä fluoriloiste.


title: Willemiitti

text: Willemiittiä esiintyy sinkkipitoisissa kalkkikivissä. Sitä on löydetty Yhdysvalloista, Kanadasta, Belgiasta, Namibiasta ja Australiasta.


title: Jonathan Nordbotten

text: Jonathan Nordbotten (s. 14. heinäkuuta 1989) on norjalainen alppihiihtäjä, joka edustaa Ingierkollen og Rustad Slalomklubbia.


title: Jonathan Nordbotten

text: Alppihiihdon maailmancupissa Nordbotten kilpaili ensimmäisen kerran Beaver Creekin pujottelussa joulukuussa 2011. Maailmancupin pisteille hän selviytyi ensimmäisen kerran Schladmingin pujottelussa tammikuussa 2012 oltuaan 23:s. Kymmenen parhaan joukkoon hän sijoittui ensimmäisen kerran oltuaan kuudes Kitzbühelin pujottelussa tammikuussa 2016. Parhaimmillaan hän on sijoittunut viidenneksi Val d’Isèren pujottelussa joulukuussa 2017.


title: Jonathan Nordbotten

text: Nordbotten sijoittui Sankt Moritzin MM-kilpailuissa 2017 pujottelussa 13:nneksi. Pyeongchangin olympialaisissa 2018 hän saavutti joukkuekilpailussa pronssia.


title: Sebastian Foss Solevåg

text: Sebastian Foss Solevåg (s. 13. heinäkuuta 1991) on norjalainen alppihiihtäjä, joka edustaa Spjelkavik IL -seuraa.


title: Sebastian Foss Solevåg

text: Sotšin olympialaisissa 2014 ja Vailin / Beaver Creekin MM-kilpailuissa 2015 Foss Solevåg sijoittui pujottelussa yhdeksänneksi. Pyeongchangin olympialaisissa 2018 hän saavutti pronssia joukkuekilpailussa. Pujottelussa hän oli kymmenes.


title: Sebastian Foss Solevåg

text: Alppihiihdon maailmancupissa Solevåg kilpaili ensimmäisen kerran Levin pujottelussa marraskuussa 2012. Maailmancupin pisteille hän selviytyi ensimmäisen kerran Levin pujottelussa marraskuussa 2013 oltuaan yhdeksäs. Kolmen parhaan joukkoon hän sijoittui ensimmäisen kerran tammikuussa 2015 oltuaan Zagrebin pujottelussa kolmas. Hän oli kolmas myös Sankt Moritzin pujottelussa maaliskuussa 2016.


title: Sebastian Foss Solevåg

text: Foss Solevåg voitti pujottelun Norjan mestaruuden Oppdalissa maaliskuussa 2013 ja Hemsedalissa 2015.


title: Gabriel Rivas

text: Gabriel Rivas (s. 21. tammikuuta 1986 Saint-Jean-de-Maurienne) on ranskalainen alppihiihtäjä, joka edustaa C.S. Toussuire -seuraa.


title: Gabriel Rivas

text: Alppihiihdon maailmancupissa Rivas kilpaili ensimmäisen kerran Wengenin pujottelussa tammikuussa 2012 sijoittuen 25:nneksi. Parhaimmillaan hän on sijoittunut maailmancupissa 18:nneksi Adelbodenin pujottelussa tammikuussa 2013.


title: Bussnang

text: Bussnang on kunta Koillis-Sveitsissä, Thurgaun kantonissa. Kunnassa on runsaat 2 000 asukasta. Nykyinen Bussnangin kunta syntyi vuonna 1996, kun Bussnangin kunta () ja seitsemän itsehallintokuntaa (), Friltschen, Lanterswil, Mettlen, Oberbussnang, Oppikon, Reuti ja Rothenhausen, yhdistyivät uudeksi Bussnangiksi.


title: Bussnang

text: Bussnang sijaitsee Thurjoen eteläpuolella, pääosin Lättejoen laaksossa, pari kilometriä Weinfeldenistä ja viitisentoista kilometriä Bodenjärveltä lounaaseen. Alue on kumpuilevaa Mittellandia.


title: Bussnang

text:
Bussnangin suurin teollisuusyritys on Stadler Railin tytäryhtiö Stadler Bussnang AG, joka työllistää tehtaallaan yli 1 600 henkilöä.
SBB:n Weinfelden–Wil-rata kulkee Bussnangin kautta.


title: Daniel Mossberg

text: Daniel Mossberg (s. 19. huhtikuuta 1981) on ruotsalainen jääpalloilija, joka edustaa Venäjän Superliigassa pelaavaa Moskovan Dynamoa.


title: Daniel Mossberg

text: Daniel Mossberg on juniorista lähtien pelannut Sandvikenin riveissä. Kaudesta 1999 lähtien hän pelannut jääpallon korkeimmalla sarjatasolla Ruotsissa. Seura on ollut koko ajan Sandviken. Pelikausia Ruotsissa on kertynyt kaikkiaan kymmenen. Lisäksi hän on pelannut kaksi kautta Krasnogorskin Zorkissa ja kolme kautta Moskovan Dynamossa. Yhteistyö edustamiensa seurojen kanssa ei Mossbergilla ole aina mennyt ihan sopusoinnussa. Zorkista hän joutui palamaan kotiin vuoden 2008, jolloin sopimus hänen ja Zorkin välillä purettiin. Kauden 2010 päätyttyä Mossbergilla oli sopimus Sandvikenin kanssa, ja Sandviken ei halunnut purkaa sitä, vaikka Mossbergilla oli tavoite siirtyä Venäjälle.


title: Daniel Mossberg

text: Daniel Mossberg on edustanut Ruotsia maajoukkueessa vuodesta 1999 lähtien. Hänellä vuoden 2013 MM-kisojen jälkeen kaikkiaan 72 maaottelua. MM-kisoihin hän osallistunut kahdeksan kertaa, joissa hän on saavuttanut neljä maailmanmestaruutta ja pelannut 49 MM-ottelua., Merkittävin yksilöllinen saavutus MM-kisoissa oli vuonna 2010, jolloin Mossberg tekemällään 6–5 maalilla ratkaisi Ruotsin maailmanmestaruuden. Mossbergilla oli kahdella tekemällään maalilla myös ratkaiseva rooli Ruotsin voittaessa vuoden 2012 maailmanmestaruuden luvuin 5–4.


title: Daniel Mossberg

text: Maajoukkueessa


title: Daniel Mossberg

text: Seurajoukkueissa


title: Tenorikitara

text: Tenorikitara (joskus myös "nelikielinen kitara") on tavallisen kuusikielisen kitaran sukulaisinstrumentti. Se voi olla joko sähköinen tai akustinen. Tenorikitaraa käytetään muun muassa countrymusiikissa, joskaan ei yhtä yleisesti kuten esimerkiksi banjoa.


title: Tenorikitara

text: Tenorikitara voidaan virittää usealla eri tavalla, mutta yleisin tapa on virittää se kuten nelikielinen tenoribanjo (CGDA).


title: Tenorikitara

text: Tenorikitaran soittoa voi kuulla Emmylou Harrisin kappaleessa Christmas Time's A-Coming, kappaleessa yksi soolo soitetaan tenorikitaralla, ja sillä soitetaan myös sointuja kappaleen taustalla.


title: Tenorikitara

text: Tehdasvalmisteiset tenorikitarat tulivat markkinoille vuonna 1927, niitä valmistivat Gibson ja C.F. Martin & Company.


title: Samefolket

text: Samefolket on Ruotsissa ilmestyvä pääosin ruotsinkielinen aikakauslehti saamelaisväestölle. Lehteä on julkaistu säännöllisesti vuodesta 1918, mikä tekee siitä yhden maailman vanhimmista alkuperäiskansalle suunnatuista lehdistä. Lehti ilmestyy nykyisin kymmenkunta kertaa vuodessa.


title: Samefolket

text: Samefolketin edeltäjä "Lapparnes egen tidning" alkoi ilmestyä vuonna 1904, päätoimittajanaan Torkel Tomasson. Se toimi ensimmäisen saamelaisjärjestön "Lapparnes centralförbund" äänenkannattajana. Viiden numeron jälkeen lehti lopetettiin 1905 ilmeisesti vähäisen kiinnostuksen vuoksi. Vuonna 1918 Torkel Tomassonin onnistui luomaan taloudelliset edellytykset uudelle lehtihankkeelle, "Samefolkets egen tidning", joka 1960 muutettiin muotoon "Samefolket".


title: Samefolket

text: "Samefolket" raportoi lähinnä yhteiskunnallisista ja kulttuurisista asioista saamelaisten ydinalueilla. Sitä julkaistaan etupäässä ruotsiksi, mutta lehti sisältää yksittäisiä artikkeleita myös norjaksi ja eri saamelaiskielillä.


title: Samefolket

text: "Samefolket"-lehden omistaa säätiö, jota hallinnoivat järjestöt Same Ätnam ja Svenska Samernas Riksförbund. Lehden päätoimittajana toimii Katarina Hällgren (s. 1974).


title: Lennart Kalliomäki

text: Juho Lennart Kalliomäki (29. elokuuta 1927 Honkajoki – 29. heinäkuuta 1986) oli suomalainen lääkäri, joka oli vuodesta 1976 Turun yliopiston sisätautiopin professori.


title: Lennart Kalliomäki

text: Kalliomäen vanhemmat olivat maanviljelijä Juho Kalliomäki ja Julia Eufrosyne Talonen ja puoliso vuodesta 1951 sairaanhoitaja Ulla Helenä Melkkilä. Kalliomäki tuli yliopilaaksi Kauhajoen yhteiskoulusta 1945 ja valmistu lääketieteen lisensiaatiksi 1951. Tohtoriksi hän väitteli 1953 ja sai sisätautien erikoislääkärin pätevyyden 1955. Sisätautiopin dosentti Kalliomäestä tuli 1957. Hän työskenteli uransa alkuvaiheessa sekä sisätautien lääkärinä että Turun yliopiston tutkijana. Kalliomäen tutkimusaloja olivat kliininen sisätautioppi ja reumasairaudet.


title: Savo-Karjalan vihreät

text: Savo-Karjalan vihreät on Vihreän liiton piirijärjestö Savo-Karjalan vaalipiirissä. Järjestö muodostettiin vuoden 2013 alussa, kun Pohjois-Karjalan vaalipiirissä toiminut Pohjois-Karjalan Vihreät ja Pohjois-Savon vaalipiirissä toiminut Pohjois-Savon vihreät yhdistyivät vaalipiiriuudistusta seuraten. Fuusio toteutettiin siten, että Pohjois-Savon piiri muutti nimensä sekä sääntönsä ja Pohjois-Karjalan piiriyhdistys asetettiin lepäämään.


title: Kaltimonkoski

text: Kaltimonkosken voimala on Joensuun Enossa Pielisjoen Kaltimonkoskessa oleva vesivoimalaitos, jonka on 1958 rakennuttanut Oy Kaukas Ab. Sen putous on 10 metriä ja teho 24 MW. Laitoksen omistaa nykyisin UPM.


title: Kalvaario

text: Kalvaario tarkoittaa seuraavia:


title: Mottitalkoot

text: Mottitalkoot oli jatkosodan aikana talkootyönä toteutettu vapaaehtoinen polttopuunkorjuukampanja. Nimi tulee puun tilavuusyksiköstä motista. Toistuvien mottitalkoiden alkusysäyksenä olivat laskiaistiistaina 1942 järjestetyt "laskiaistalkoot". Niiden tarkoituksena oli helpottaa esimerkiksi invalidien, sotaleskien ja muiden "vähäväkisten" talouksien sotaoloissa kokemaa polttopuupulaa. Mottitalkoista tuli tunnetuimpia jatkosodan kuluessa järjestetyistä talkookampanjoista.


title: Mottitalkoot

text:
Syksyllä 1942 käynnistettiin ensimmäinen Suurtalkoot ry:n organisoima mottitalkoovuosi tunnuksella "Motti mieheen".
Ensimmäisten näin organisoitujen talkoiden tulos oli kotirintaman osalta 1 047 844 pinokuutiometriä ja
rintamalla hakatut motit mukaan laskien 1,2 miljoonaa pinokuutiometriä. Talkoiden rinnalle tuli vuonna 1943
myös hakkuuvelvoite "kansanhakkuiden" nimellä.


title: Mottitalkoot

text: Suorituksesta mottitalkoissa sai todistuksen ja tietyn mottimäärän saavuttamisesta vastaavan mottikirvesmerkin. Merkkejä oli eritasoisia: "rautakirveeseen" oikeutti jo yksi motti, "hopeakirves" edellytti neljän ja "kultakirves" 16:n motin hakkaamista. Talkoiden aikana 160 osallistujaa hakkasi "mestarikirveeseen" oikeuttaneet vähintään sata mottia.


title: Sagojogan ministeri

text: Sagojogan ministeri ("Ságojoga ministtar") on suomensaamelainen Paul-Anders Simman käsikirjoittama ja ohjaama, vuonna 1997 ensi-iltansa saanut suomalais-ruotsalais-norjalainen komediaelokuva, jonka tapahtuvat sijoittuvat Lapin saamelaisalueelle. Elokuva on toinen pitkä pohjoissaamenkielinen näytelmäelokuva Nils Gaupin vuonna 1987 ohjaaman "Tiennäyttäjän" jälkeen.


title: Sagojogan ministeri

text: Elokuva kertoo toisen maailmansodan loppuhetkistä pienessä saamelaiskylässä saksalaisten vetäytyessä Suomen Lapista. Vankikarkuri (Erik Kiviniemi) asettuu kylään ja salatakseen todellisen henkilöllisyytensä alkaa väittää olevansa Suomen hallituksen ministeri, joka on tullut toteuttamaan maiden uusjakoa.


title: Sagojogan ministeri

text: Elokuva palkittiin parhaasta lavastuksesta ja parhaasta puvustuksesta Jussi-palkinnolla vuonna 1998.


title: Kalvaarioryhmä

text: Kalvaarioryhmä (lat. "Mons calvariae") on Jeesuksen kärsimystietä kuvaava veistos tai maalaus. Veistosryhmiä on Euroopan katolisissa maissa keskiajalta lähtien tehty kukkulalle tai tietylle alueelle. Siinä on aiheena Jeesus Golgatalla ryövärien ympäröimänä. Usein mukana on myös Maria ja Johannes.


title: Terttu Eskelinen

text: Terttu Asteri Elo, kirjailijanimi Terttu Eskelinen (28. kesäkuuta 1920 Koivisto Vpl – toukokuussa 2009) oli suomalainen kirjailija ja suomentaja.


title: Terttu Eskelinen

text: Eskelinen käv viisi luokkaa yhteiskoulua ja Linnalan kauppakoulun Viipurissa. Hän työskenteli tomistoapulaisena ja Kouvolan Sanomien oikolukijana.


title: Terttu Eskelinen

text: Nimellä "Terttu Eskelinen":


title: Terttu Eskelinen

text: Nimellä "Terttu Elo":


title: Haumea (jumalatar)

text: Haumea on hedelmällisyyden ja synnytyksen jumalatar havaijilaisessa mytologiassa. Haumea on Pelen, Kāne Milohain, Kā-moho-aliʻin, Nāmakaokaha'in, Kapon ja Hiʻiakaikapolion äiti. Haumea oli voimakas jumalatar ja loi useita olentoja. Kaulu surmasi lopulta hänet.


title: Haumea (jumalatar)

text: Kansainvälinen tähtitieteellinen unioni (IAU) antoi viidennelle löydetylle aurinkokuntamme kääpiöplaneetalle Haumealle nimen Haumea-jumalattaren mukaan. Planeetan kahdelle kuulle annettiin nimet Haumean tyttärien Hi'iakan ja Nāmakaokaha'in mukaan.


title: Haumea (jumalatar)

text: Haumeaa ei pidä sekoittaa maorien Haumiaan (toiselta nimeltään Haumia-tiketike), joka on luonnonvaraisten kasvien ja marjojen jumala.


title: K. E. Nurmirinta

text: Kalle Eino Olavi Nurmirinta (s. 21. kesäkuuta 1920 Punkalaidun) on suomalainen runoilija.


title: Hannes Hako

text: Karl Johannes Hako (ent. "Flinck"; 16. toukokuuta 1893 Turku – 16. syyskuuta 1984 Helsinki) oli suomalainen näyttelijä ja teatterinjohtaja. Vaiheikkaan uransa varrella hän työskenteli useissa teattereissa eri puolilla Suomea. Hakon roolitehtävät olivat usein koomisia.


title: Hannes Hako

text: Hannes Hakon vanhemmat olivat vaatturi Karl Viktor Flinck ja Ida Karoliina Vikström. Hän oli Turun lyseon oppilaana 1906–1908. Sittemmin hän opiskeli taiteita Turun piirustuskoulussa, ja toimi samaan aikaan Rafael Pihlajan apuna teiniteatterin lavastustehtävissä ja näyttelijänä. Hakon teatteriammattilaisen ura alkoi turkulaisessa puoliammattimaisessa Casino Operetissa näytäntökaudella 1915–1916. Sen jälkeen hän muutti Kaakkois-Suomen vireään teatterikaupunkiin Viipuriin ja näytteli Suomalaisen Maaseututeatterin riveissä kaudella 1916–1917. Seuraavan kauden hän näytteli helsinkiläisellä Kansan Näyttämöllä. Hakon ura jatkui Turun Suomalaisessa Teatterissa 1918–1925 ja edelleen Turun Työväen Teatterissa 1925–1926. Sen jälkeen hän siirtyi Porin Näyttämölle 1926–1929 ja palasi Turkuun kaudeksi 1929–1930.


title: Hannes Hako

text: Hako jatkoi teatteriuraansa johtajan tehtävissä Oulun Näyttämöllä vuosina 1931–1933 ja Lahden Teatterissa 1933–1935. Kaudella 1937–1938 hän työskenteli näyttelijänä Helsingin Kansanteatterissa. Lisäksi Hako näytteli Iloisessa Teatterissa, useilla kiertueilla ja SF:n palveluksessa.


title: Hannes Hako

text: Hakon näyttämötehtäviä olivat muun muassa Pastori Jussilainen, Salomon Harju (näytelmässä "Olenko minä tullut haaremiin") ja "Seitsemän veljeksen" Juhani. "Nummisuutareissa" hän näytteli vuosien varrella useita rooleja. Hakon elokuvaroolit olivat lähinnä sivuosia ja avustajatason tehtäviä.


title: Lars Hjalmarsson Dahl

text: Lars Hjalmarsson Dahl (s. 20. heinäkuuta 1920 Helsinki) on suomalainen ruotsin kielellä kirjoittanut kirjailija ja kääntäjä.


title: Lars Hjalmarsson Dahl

text: Dahlin vanhemmat olivat kirjailija Hjalmar Dahl ja Toini Sofia Castren. Dahl asui vuodesta 1949 lähtien Tukholmassa.


title: Vilho Päivärinta

text: Vilho Päivärinta (s. 20. heinäkuuta 1920 Imatra) on suomalainen lastenkirjailija.


title: Vilho Päivärinta

text: Päivärinnan kirja "Oskari" palkittiin Imatran kaupungin lapsen vuoden kirjoituskilpailussa 1979.


title: Kiurunkulma

text: Kiurunkulma on suomalainen televisiosarja vuosilta 1966–1969. Sarjan teki Yle TV2:n teatteritoimitus. Sen käsikirjoitti Liisa Vuoristo; ohjauksesta vastasivat Eila Arjoma ja Antero Nurminen.


title: Kiurunkulma

text: "Kiurunkulma" on tyypiltään lähinnä journalistinen. Se tarjosi vastapainoa aikansa konservatiivisille perhesarjoille ja pyrki kritisoimaan äärivanhoillisia arvoja. Fiktiivinen Kiurunkulman kylä sijaitsee jossakin Keski-Suomessa, alueella, jossa lestadiolaisuus vaikuttaa vahvasti ihmisten elämään. Sarjan aiheita ovat muun muassa keskioluen vapauttaminen ja koulutelevisiosta aikanaan kehkeytynyt kiista.


title: Stefan Erixon

text: Stefan Erixon (s. 1. joulukuuta 1977) on ruotsalainen jääpalloilija, joka edustaa Ruotsin eliittisarjan Hammarby IF:ää.


title: Stefan Erixon

text: Stefan Erixon aloitti Gamleby IF:ssä, siirtyi sitten IFK Motalaan, jossa pelasi kuusi kautta. Kaudesta 2002 lähtien Erixon on ollut käytännössä Hammarbyn pelaaja. Hän kävi kaudella 2007-2008 ja syksyn 2008 Zorkissa Krasnogorskissa, jossa saavutti joukkueessaan Venäjän mestaruushopeaa. Ruotsin mestaruuksia Erixon on saavuttanut Hammarbyssä kaksi kertaa eli vuosina 2010 ja 2013.


title: Stefan Erixon

text: Maajoukkueuransa Erixon päätti vuoden 2013 MM-kisojen jälkeen. Hän ilmoitti syksyllä 2013, ettei ole enää käytettävissä maajoukkueessa.


title: Stefan Erixon

text: Daniel Mossberg on edustanut Ruotsia maajoukkueessa vuodesta 2001 lähtien. Hänellä on vuoden 2013 MM-kisojen jälkeen kaikkiaan 114 maaottelua. MM-kisoihin hän osallistunut 11 kertaa, joissa hän on saavuttanut viisi maailmanmestaruutta ja pelannut 75 MM-ottelua.


title: Stefan Erixon

text: Siviiliammatiiltaan Stefan Erixon on poliisi.


title: Stefan Erixon

text: Maajoukkueessa


title: Stefan Erixon

text: Seurajoukkueissa


title: Levi Sjöstrand

text: Levi Valdemar Sjöstrand (22. heinäkuuta 1920 Bosund, Luoto – 16. marraskuuta 1994 Edsevö, Pedersöre) oli suomenruotsalainen kirjailija.


title: Levi Sjöstrand

text: Sjöstrand sairasti lihasrappeumatautia ja hän joutui sen vuoksi pyörätuoliin jo 16-vuotiaana. Sjöstrand julkaisi esikoisteoksensa "Arvet" 1958. Hän kirjoitti kolme romaania, novellikokoelmia ja lisäksi radiokuunnelmia ja tv-näytelmiä. Sjöstrand oli mys useiden vuosien ajan Kuriren-lehden avustajana.


title: Levi Sjöstrand

text: Sjöstrandin historialliset romaanit "Hård kust" ja "Kustbor" sijoittuivat Suomen sodan 1808–1809 vuosiin. Novellikokoelmat "Brytningstid" ja "Utlämnad" sekä romaani "Nyårsafton" taas käsittelivät vammaisten asemaa yhteiskunnassa.


title: Ida Tolvanen

text: Ida Nanneli Tolvanen (s. 3. elokuuta 1920 Suomussalmi) on suomalainen ruustinna, diakonissa ja kirjailija.


title: Ida Tolvanen

text: Tolvasen vanhemmat olivat maanviljelijä Matti Pyykkönen ja Riita Aliina Juntunen. Hän oli naimisissa 1948–1954 Väinö Juntusen (k. 1954) kanssa ja vuodesta 1964 rovasti Jorma Jouni Väinö Tolvasen kanssa.


title: Ida Tolvanen

text: Tolvanen on kirjoittanut omaelämäkerrallisen romaanin "Valon varjossa".


title: Kammiovuori

text: Kammiovuori on maankohouma Sysmässä Päijänteen itäisellä rannalla lähellä Luhangan rajaa. Vuoren korkeus on 221 metriä. Paikka on Tiirismaan jälkeen Päijät-Hämeen toiseksi korkein paikka ja korkein vapaasti tavoitettavissa oleva paikka, koska Tiirismaan korkein kohta, 222,6 metriä korkea, on Digitan aidan sisällä ja Tiirismaan korkein vapaasti tavoitettavissa oleva paikka on kolme metriä huippua alempi, 219,6 metriä aidan itäpuolella.


title: Kammiovuori

text: Kammiovuorella on retkeilyalue, jossa on seitsemän metriä korkea siirtolohkare "Sysmän Linta" ja yli sata vuotta sitten eläneen erakon asuinsijaksi mainittu "Hiskian luola".


title: Rumpalit

text: Rumpalit on Niilo Savian (1903–1976) vuonna 1966 paljastettu veistos Turun Tuomaanpuistossa, osoitteessa Kasarminkatu 6. Kaksimetrinen veistos on pronssia ja sen 3,50 metriä korkea jalusta punaista graniittia. Patsas on pystytetty Porin rykmentin muistoksi.


title: Rumpalit

text: Toinen rumpaleista kuvaa 1800-luvun ja toinen 1960-luvun rumpalia. Vanhan Turun kasarmin alueella Tuomaanpuistossa sijaitseva patsas on paljastettu 7. elokuuta 1960. Patsaan toisinto on sijoitettu Säkylään Huovinrinteen varuskunta-alueelle vuonna 1988. Huovinrinteen patsaasta puolestaan paljastettiin 28. marraskuuta 2013 toisinto lähelle Säkylän keskustaa seututie 204:n kiertoliittymään.


title: Mikael Sandberg (jääpalloilija)

text: Mikael Sandberg s. 21. tammikuuta 1973) on ruotsalais-amerikkalainen jääpalloilija. Jääpallossa hän on edustanut juniorivuosinaan Ruotsia ja vuodesta 2004 Yhdysvaltain maajoukkuetta.


title: Mikael Sandberg (jääpalloilija)

text: Mikael Sandberg pelasi nuoruudessa Ruotsissa ja edusti Ruotsia seitsemässä juniorimaaottelussa ja voitti vuonna 1992 juniorien MM:n. Hänen jääpalloseurojaan Ruotsissa 1990-luvulla olivat kasvattajaseura Waggeryds IK ja sen jälkeen Nässjö IF, Vetlanda BK ja Järhaga SK.


title: Mikael Sandberg (jääpalloilija)

text: Valmistuttuaan Sandberg muutti Yhdysvaltoihin Phoenixiin eli jääpalloura näytti olevan ohi. Saatuaan Yhdysvalloissa ollessaan kontaktit Minneapolisin alueen amerikkalaiseen jääpallotoimintaan jääpalloura lähti uudelleen käyntiin. Sandberg sai vuonna 2004 Yhdysvaltain kansalaisuuden ja pelasi Minneapolis Bandolierin joukkueessa ja aloitti pelaamisen Yhdysvaltain maajoukkueessa.


title: Mikael Sandberg (jääpalloilija)

text: Pelaajauran aktivoiduttua Sandberg jäi Kazanissa vuonna 2005 pidettyjen MM-kisojen seurauksena Kazaniin ja pelasi muutamia otteluita Venäjällä Raketa Kazanin joukkueessa. Samanaikaisesti hän opiskeli Kazanin yliopistossa.


title: Mikael Sandberg (jääpalloilija)

text: Yhdysvaltoihin hän palasi vuonna 2007 ja on edustanut sen jälkeen Dynamo Duluthia ja Twin City Ice Tigers-seuroja. Sandberg on edustanut Yhdysvaltoja kaikkiaan seitsemän kertaa MM-kisoissa vuosina 2005-2012. Vuoden 2013 MM-kisoissa hän toimi Yhdysvaltain joukkueen valmennustehtävissä.


title: Rehuyksikkö

text: Rehuyksikkö (lyhenne ry) on entinen eläinten rehujen sisältämän energian mitta, joka määritellään yhden ohrakilon tuotosvaikutukseksi. Vuoteen 2010 se vastasi 11,7 megajoulea muuntokelpoista energiaa. Vuodesta 2010 alkaen rehuyksikön käytöstä luovuttiin märehtijöiden ja hevosten ruokinnassa, mutta se jäi käyttöön sikojen ruokinnassa. Syy muutokseen oli siirtyminen kansainväliseen yksikköjärjestelmään. Rehuyksikkö on ollut pohjoismainen rehunarvon mitta. Muualla on ollut käytössä esimerkiksi tärkkelysarvoyksikkö, joka vastaa yhden tärkkelyskilon tuotantovaikutusta.


title: Rehuyksikkö

text: Rehuyksikkö kehitettiin alun perin Tanskassa mittaamaan väkirehujen sisältämää energiaa. Perustan yksikölle loi tiedemies N. J. Fjord vuonna 1800. Aluksi hän käytti yksikön perustana sekaviljaa mutta valitsi myöhemmin perustaksi ohran. Karjantarkkailun levittyä 1890-luvulla Tanskasta muihin Pohjoismaihin kehitettiin nykyinen rehuyksikkö useiden pohjoismaisten tiedemiesten yhteistyönä. Rehuyksikön ohella on käytetty korvauslukua, joka on rehuyksikön käänteisluku. Esimerkiksi heinän korvausluku voi olla 2,4 eli 2,4 kg heinää vastaa 1 kg ohraa. Vastaavasti heinän rehuyksikköarvo on 0,4 eli 1 kg heinää vastaa 0,4 kg ohraa. Eri rehujen rehuyksikköarvojen laskemiseen on käytetty monenlaisia menetelmiä ja määritelmiä, mutta nykyisin mitataan muuntokelpoista energiaa (ME). Toisin kuin aiemmin mitattu nettoenergia, muuntokelpoinen energia ilmoittaa rehun sisältämän energian, jonka elimistö saa käyttöönsä.


title: Filmfare Awards 2009

text: Filmfare Awards 2009 oli 27. helmikuuta 2010 Mumbaissa pidetty tilaisuus, jossa palkittiin vuoden 2009 parhaat hindinkieliset elokuvat. Se oli järjestyksessään 55. Filmfare Awards -tilaisuus.


title: Hetenismi

text: Hetenismi (, , ) eli germaaninen uuspakanuus on uuspakanallinen uskonto, jonka harjoittajat näkevät itsensä germaanisen uskonnon perillisinä.


title: Hetenismi

text: Hetenismin suuntauksia ovat muun muassa Alte Sitte (Firne Sitte), Aasainusko eli Vaaninusko, Forn Siðr (Nordisk Sed), Odinismi, Theodismi, Urglaawe ja Wotanismi.


title: Hetenismi

text: Aasainuskoiset pyrkivät elvyttämään Skandinaviassa viikinkiajalla vallinneen skandinaavisen uskonnon. Aasainusko perustuu ennen kaikkea muinaisnorjankielisten Edda-runojen kuvaamaan mytologiaan. Nykyaikainen aasainusko on saanut alkunsa Islannissa, jossa perustettiin muinaispohjoismaiseen pakanuuteen perustuva yhteisö Ásatrúarfélagið vuonna 1973.


title: Veronika Skvortsova

text: Veronika Igorevna Skvortsova (; s. 1. marraskuuta 1960 Moskova) on venäläinen poliitikko. Hän on siviiliammatiltaan neuropatologiaan erikoistunut lääkäri. Skvortsova on myös filosofian tohtori ja professori. Vuonna 2004 hänet valittiin Venäjän lääketieteiden akatemian varajäseneksi.


title: Veronika Skvortsova

text: Skvortsova toimi vuosina 2005–2008 Venäjän aivoverenkiertohäiriötutkimusinstituutin johtajana ja vuosina 2008–2012 terveydenhuollon ja sosiaalisen kehityksen varaministerinä. 21. toukokuuta 2012 hän sai nimityksen maan terveysministeriksi.


title: Molly Rosenström

text: Molly Rosenström (s. 3. heinäkuuta 1999 Helsinki) on uransa vuonna 2018 jo lopettanut suomenruotsalainen poplaulaja, joka käytti taiteilijanimenä etunimeään. Rosenström nousi julkisuuteen sijoituttuaan toiseksi Suomen Talent-kilpailun 3. tuotantokaudella sekä voitettuaan Suomen ensimmäisen "The Voice Kids" -laulukilpailun 10. marraskuuta 2013 esitetyssä finaalissa.


title: Molly Rosenström

text: Molly Rosenström syntyi Helsingissä vuonna 1999, mutta hänen perheensä muutti Karjaalle Mollyn ollessa ala-asteikäinen. Yläastetta Rosenström kävi Helsingissä Ruotsalaisessa normaalilyseossa. Molly harrastaa tanssia ja pianonsoittoa. Hän on aiemmin harrastanut myös telinevoimistelua ja käsipalloa.


title: Molly Rosenström

text: Vuonna 2011 Rosenström osallistui Talent-ohjelman suomalaisen version kolmannelle tuotantokaudelle ja sijoittui kilpailussa lopulta toiseksi, ollen kuitenkin kilpailun paras laulaja.


title: Molly Rosenström

text: Rosenström kilpaili "The Voice Kids" -ohjelmassa Krista Siegfridsin joukkueessa. Kilpailun voitosta Rosenström sai palkinnoksi muun muassa levytyssopimuksen Universal Music -levy-yhtiön kanssa sekä 5 000 euron stipendin musikaaliseen kehittymiseen.


title: Molly Rosenström

text: Mollyn esikoissingle ”If I Ever Grow Up” ja sen musiikkivideo julkaistiin heti "The Voice Kids" -finaalin jälkeen. Kappaleen on säveltänyt ja sanoittanut Molly itse yhdessä Axel Ehnströmin ja Janne Huttusen kanssa. Kappaleen musiikkivideo on kuvattu Kuala Lumpurissa. Mollyn esikoisalbumi "Stardust" julkaistiin 11. huhtikuuta 2014. Albumin toinen single ”Maybe I Love You” sai radioensisoittonsa YleX-radiokanavan "Uuden musiikin iltavuorossa" 30. joulukuuta 2013.


title: Molly Rosenström

text: Rosenström julkaisi vuonna 2017 kolmen vuoden tauon jälkeen kaksi uutta singleä, ”At Night” ja ”Loud” -kappaleet. Kappaleet julkaisi monacolainen levy-yhtiö Subtone, jonka kanssa hän oli työskennellyt keväästä 2017.


title: Molly Rosenström

text: Rosenström ilmoitti Yle X3M:n haastattelussa marraskuussa 2018 lopettaneensa laulajauransa. Hän sairastui kesällä 2018 jo toistamiseen syömishäiriöön, jonka johdosta hän hakeutui sairaalahoitoon. Hän oli kärsinyt aiemmin jo vuonna 2014 syömishäiriöstä, mutta parantunut. Rosenström saa esikoislapsensa aviomiehensä kanssa keväällä 2019.


title: Tampereen lavantautiepidemia 1916

text: Tampereen lavantautiepidemia 1916 tapahtui Tampereella talvella 1915–1916 jolloin saastuneen vesijohtoveden levittämään lavantautiin sairastui 8,5 prosenttia kaupungin asukkaista eli 3 304 henkilöä. Sairastuneista 8,4 prosenttia eli 279 kuoli. Lavantautiin kuolleista 81% kuului työväestöön.


title: Tampereen lavantautiepidemia 1916

text: Epidemia alkoi levitä jo vuoden 1915 lopulla mutta täydellä voimalla se iski kaupunkiin tammi–maaliskuun aikana 1916. Tampereen vesijohtovesi otettiin Näsijärven pintavedestä eikä sitä puhdistettu mitenkään suodatusta lukuun ottamatta. Tartuntojen määrä lähti laskuun sen jälkeen kun vesijohtovettä alettiin puhdistaa kloorikalkkiliuoksella maaliskuun 1916 alusta lähtien. Kesäkuun 1916 jälkeen lavantautia esiintyi enää yksittäistapauksina. Keväällä 1916 jatkettiin myös vesilaitoksen imujohtoa kauemmas Näsijärven selälle


title: Tampereen lavantautiepidemia 1916

text: Tampereen lavantautiepidemia oli vakavin vesijohtoveden välityksellä levinnyt kulkutautitapaus Suomessa 1900-luvulla. Tampereella oli ollut aiemmin pienempiä lavantautiepidemioita 1887 ja 1908–1909.


title: Luettelo Kuopion Palloseurassa pelanneista jalkapalloilijoista

text: Tämä on luettelo Kuopion Palloseurassa pelanneista jalkapalloilijoista. Esitetyt pelaajat ovat pelanneet vähintään yhdessä seuran virallisessa kilpailuottelussa. Viralliseksi kilpailuksi ja otteluksi lasketaan Suomen Palloliiton tai jalkapallon jonkun kattojärjestön (Veikkausliiga, Pelaajayhdistys, UEFA) järjestämät edustusjoukkueen ottelut. Piirinsarjapelejä ei lueta tässä virallisiksi otteluiksi.


text: Pelaajat on jaettu kolmeen eri taulukkoon siten, että vanhin luettelo on seuran ensimmäiset vuodet alkaen 1923. Seuraava luettelo alkaa KuPS:n ensimmäisestä mestaruussarjakaudesta 1947/48. Uusimmat ottelut on pelattu vuonna 1990 ja sen jälkeen. Pelaajan nimen jälkeen esitetään sarja tai kilpailu ja siinä pelatut ottelut / niissä tehdyt maalit. Kun ei ole tiedossa tietyn kilpailun ottelut/maalit –määriä, esitetään kilpailu ja vuosi, ja lähteeksi ainakin joku pelattu virallinen ottelu, ks. esim. Banzineen kerätty ottelulista. Kausilta 1923 – 1946/47 on löydettävissä erittäin huonosti ottelut/maalit –tietoja ja kyseisessä luettelossa on valittu riittäväksi tiedoksi ”pelannut tiettynä kautena” -tieto. Ulkomaalaispelaajista on esitetty maan lipun lisäksi FIFAn maatunnuslyhenne.


title: UX

text: UX tai Ux voi tarkoittaa:


title: Christopher Weait

text: Christopher Robert Irving Weait (s. 27. maaliskuuta 1939 Surrey, Englanti) on Kanadassa vaikuttanut fagotisti, säveltäjä ja pedagogi. Hän valmistui New Yorkin osavaltionyliopistosta ja Columbian yliopistosta. Hänen opettajiaan olivat Charles Robert Reinert ja William Polisi. Weait on soittanut Toronton sinfoniaorkesterissa ja esiintynyt sen konserttosolistina. Hän on myös ollut Toronton puhallinkvintetin ja Toronton barokkitrion jäsen.


title: Christopher Weait

text: Vuosina 1972–4 Weait opetti Queen'sin yliopistossa ja 1973–84 Toronton yliopistossa. Hän toimi vuosina 1975–6 International Double Reed Societyn varapuheenjohtajana. Hän oli Toronton kamaripuhaltimien perustaja vuonna 1979 ja johti sitä vuoteen 1985. Hän oli vierailevana professorina Rochesterin yliopistossa ja Indianan yliopiston musiikkikoulussa. Vuonna 1984 Weait aloitti fagotinsoiton opettamisen Ohion osavaltionyliopistossa.


title: Christopher Weait

text: Weaitin sävellysten joukossa ovat hänen itse levyttämänsäkin "Variations for Solo Bassoon" (1972) ja "Lonely Island for Solo Bassoon" (1974). Hän on myös tehnyt transkriptioita ja sovituksia sekä kirjoittanut artikkeleita.


title: Diego Novaretti

text: Diego Martín Novaretti (s. 9. toukokuuta 1985 La Palestina, Argentiina) on argentiinalainen jalkapalloilija, pelipaikaltaan puolustaja. Hän edustaa Italian Serie A:ssa pelaavaa SS Laziota, jossa hänen pelinumeronsa on 85.


title: Diego Novaretti

text: Novaretti on edustanut ammattilaisurallaan myös argentiinalaista Club Atlético Belgranoa (2003–2009) ja meksikolaista Deportivo Tolucaa (2009–2013). Lazioon hän siirtyi vuonna 2013 vapaana pelaajana ja teki neljän vuoden sopimuksen.


title: Kapsi Internet-käyttäjät

text: Kapsi Internet-käyttäjät ry on keväällä 2003 perustettu oululainen aatteellinen yhdistys, jonka jäsenet ylläpitävät internetpalveluja, kuten omia koti- ja harrastesivustojaan yhteisellä palvelinlaitteistolla. Jäsenten ylläpitämät palvelut eivät saa olla kaupallisia tai tuottaa suoraa voittoa jäsenistölle. Palvelinlaitteistoa ylläpitää yhdistyksen jäsenistä koostuva vapaaehtoisylläpito. Yhdistyksessä voi olla sekä varsinaisia että kannattavia jäseniä sekä yhteisöjäseniä. Vuoden 2013 lopulla yhdistykseen kuului yhteensä yli 5 000 jäsentä.


title: Kapsi Internet-käyttäjät

text: Yhdistyksen sääntöjenmukainen toiminnan tarkoitus on edistää tietotekniikan osaamista sekä mahdollistaa itsensä ilmaiseminen Internetissä. Osana toimintaansa yhdistys ylläpitää tietotekniikkaresursseja, järjestää tapaamisia, harjoittaa tiedotustoimintaa sekä on mukana alaan liittyvissä tapahtumissa. Yhdistys on ollut esillä eri puolilla Suomea tietotekniikkapainotteisissa nuorisotapahtumissa kuten verkkopelitapahtuma Insomniassa, LanTrek-tapahtumassa sekä Vectorama-tapahtumassa.


title: Kapsi Internet-käyttäjät

text: Vuonna 2012 yhdistys oli mukana kansainvälisessä NATO Cooperative Cyber Defence Centre of Excellencen (NATO CCDCOE) järjestämän kyberpuolustusharjoituksen teknologisessa testauksessa ennen varsinaista harjoitusta.


title: Sergio Azzolini

text: Sergio Azzolini (s. 1967 Bolzano) on italialainen fagotisti ja kapellimestari. Hän opiskeli Romano Santin johdolla kotikaupungissaan ja Klaus Thunemannin johdolla Hannoverissa. Viimeistellessään opintojaan hän toimi samanaikaisesti Euroopan unionin nuoriso-orkesterin ensifagotistina. Hän on Ensemble Baroque de Limoges - ja Parnassi Musici -kokoonpanojen jäsen ja esiintyy säännöllisesti solistina muidenkin kokoonpanojen kanssa. Vuosina 2002–7 Azzolini oli Kammerakademie Potsdamin taiteellinen johtaja.


title: Sergio Azzolini

text: Azzolini on saavuttanut palkintoja monissa kilpailuissa. Hänen projektinaan on ollut Antonio Vivaldin kaikkien fagottikonserttojen levyttäminen Naïve-levymerkille. Sarjan ensimmäinen levy (2010) palkittiin Diapason d'Orilla, Choc de Classica -palkinnolla ja Echo Klassik -palkinnolla. Vuodesta 1998 Azzolini on toiminut fagotin ja kamarimusiikin professorina Baselin musiikkikorkeakoulussa.


title: Joutsenlaulu (kappale)

text: Joutsenlaulu on Yö-yhtyeen kappale vuodelta 1984. Se julkaistiin ensimmäistä kertaa lokakuussa 1984 ilmestyneellä "Nuorallatanssija"-albumilla. Singlenä Jussi Hakulisen säveltämä ja sanoittama kappale ilmestyi saman vuoden marraskuussa ja se on julkaistu myös Hakulisen omana versiona hänen vuoden 1995 sooloalbumillaan "Vieraskirja". Lisäksi Joutsenlaulu on mukana lukuisilla Yön ja Hakulisen live- sekä kokoelmalevyillä.


title: Joutsenlaulu (kappale)

text: Kappaleen nimi "Joutsenlaulu" viittaa ikivanhaan, jo antiikin ajoilta peräisin olevaan uskomukseen. Sen mukaan joutsen laulaa yleensä vain kerran elämässään, juuri hetkeä ennen kuolemaansa. Joutsenlaulu-käsitteen Hakulinen oppi vuonna 1983 Riihikedon lukion äidinkielen tunnilla opettajaltaan Jyrki Eskolilta, jonka tunnilla luettiin "Sanan mahti" -kirjaa. Kirjassa on Otto Mannisen runo "Joutsenlaulu", jonka merkityksestä opettaja kertoi.


title: Joutsenlaulu (kappale)

text: Joutsenen laulu -ideasta syntyi laulu vuonna 1984. Se kertoo Hakulisen lähes 80-vuotiaasta tädistä, joka oli jäänyt yksin miehen kuoltua ja lasten muutettua pois.


title: Joutsenlaulu (kappale)

text: Joutsenlaulun piti alun perin olla mukana Eurovision laulukilpailun karsinnoissa, mutta Hakulinen joutui luopumaan ajatuksesta, koska ei saanut pidettyä sen kestoa sääntöjen sallimassa kolmessa minuutissa. Kappaleen valmistuttua Hakuliselle oli käynyt selväksi, ettei hän tule enää jatkamaan yhtyeessä pitkään, joten hän päätti säästää laulun soolouralleen. Tekeillä olleelta Nuorallatanssija-albumilta puuttui kuitenkin materiaalia, ja niin Hakulinen oli pakotettu esittelemään Joutsenlaulun Yölle. Ennen Nuorallatanssijan äänitysten alkamista MSL-studiolla yhtye ehti harjoitella laulua vain yhden kerran. Koska Yön laulaja Olli Lindholm ei ollut tuolloin paikalla, hän piti sitä liian vaikeana itselleen ja ehdotti laulajaksi Hakulista. Näin Joutsenlaulusta tuli yksi harvoista hänen tulkitsemistaan Yön kappaleista.


title: Joutsenlaulu (kappale)

text: Studiossa Joutsenlaulu lyhennettiin aluksi noin kolmen minuutin pituiseksi, ja lisäksi siitä poistettiin huilu- ja viuluosuudet. Popedan kiertueelle suunnanneen Costello Hautamäen tilalle levyn toiseksi tuottajaksi tullut Mika Sundqvist kuitenkin palautti laulun alkuperäiseen muotoonsa. Yhteen jäsenet vastaanottivat kappaleen sangen varautuneesti: Jussi Hakulinen mukaan lukien kaikki olivat sitä mieltä, ettei sitä julkaistaisi singlenä eikä koskaan esitettäisi keikoillakaan. Lindholmin mukaan Joutsenlaulu ei olisi edes päätynyt Nuorallatanssijalle, mikäli kappaleita olisi muutoin ollut tarpeeksi. Kriitikot kuitenkin pitivät laulusta. Esimerkiksi Rumba-lehden päätoimittaja Rami Kuusinen kehui sitä ”kauniiksi, ylvääksi ja koskettavaksi”.


title: Joutsenlaulu (kappale)

text: Konserteissa yhtye esitti Joutsenlaulun ensimmäistä kertaa tiettävästi vasta lokakuussa 2001 Köyliön Lallintalolta alkaneella 20-vuotisjuhlakiertueellaan, jossa Jussi Hakulinen teki paluun yhtyeen riveihin 16 vuoden tauon jälkeen. Aikaisemmin se oli kuultu ainoastaan hänen soolokeikoillaan. Kiertueen kolmas konsertti Tampereen Pakkahuoneella julkaistiin myöhemmin "Yö Live – 20-vuotisjuhlakonsertti" -nimisenä DVD-levynä. Nykyään Yö esittää kappaletta keikoillaan, joissa myös Hakulinen on mukana. Hakulisen jätettyä yhtyeen vuonna 2011 Olli Lindholm alkoi esittää Joutsenlaulua Yön keikoilla.


title: Joutsenlaulu (kappale)

text: Joutsenlaulu on Yön kenties tunnetuin kappale ja samalla myös yksi suomalaisen rock- ja populaarimusiikin kaikkien aikojen merkittävimpiä lauluja. Vaikka sen ovat Yön ja Jussi Hakulisen lisäksi levyttäneet myös muutamat muut artistit, laulu nauttii suomalaisten muusikoiden keskuudessa suurta kunnioitusta. Esimerkiksi albumillisen Yön kappaleita julkaissut Suvi Teräsniska on kertonut pitävänsä Joutsenlaulua niin pyhänä, ettei hän halua esittää sitä. Vuoden 2005 konserttikiertueella Jussi Hakulinen sai epilepsiakohtauksen ja valtuutti "Kuolematon"-albumilla mukana olleen Annika Eklundin laulamaan Joutsenlaulun seitsemässä konsertissa, jotka hän joutui jättämään väliin.


title: Joutsenlaulu (kappale)

text: Kappale on vuosien kuluessa saanut useita kärkisijoja eri äänestyksissä. Vuonna 1995 järjestetyssä Radiomafian top 500 -äänestyksessä Joutsenlaulu valittiin maailman kaikkien aikojen 14. parhaaksi ja parhaaksi suomalaiseksi kevyen musiikin kappaleeksi. Helsingin Sanomien ja Radio Helsingin 2006 järjestämässä Suomen synkin laulu -äänestyksessä laulu sijoittui sijalle 9. Porin kaupungin 450-vuotisjuhlien yhteydessä vuonna 2008 pidetyssä äänestyksessä se valittiin kaikkien aikojen porilaiseksi pop-kappaleeksi. Radioasema Iskelmän vuonna 2011 järjestämässä Yön Top 30 -kappaleiden äänestyksessä Joutsenlaulu kuitenkin sijoittui vasta toiseksi "Rakkaus on lumivalkoisen" jälkeen.


title: Joutsenlaulu (kappale)

text: Joutsenlaulu oli kolmas singlejulkaisu Yön lokakuussa 1984 ilmestyneeltä "Nuorallatanssija"-albumilta. Sen B-puolella on kaksi Hakulisen säveltämää ja sanoittamaa kappaletta, joista "Painajaisten jälkeen" löytyy myös Nuorallatanssijalta, mutta "Skitsofreenikon päiväkirja" julkaistiin nyt ensimmäistä kertaa studioversiona. Kappaleen konserttiäänitys oli mukana jo aikaisemmin kesäkuussa ilmestyneellä livealbumilla "...ja tapahtui niinä päivinä". Studioversio on myöhemmin julkaistu myös kokoelmalla "Yön pimeä puoli" (1998).


title: Joutsenlaulu (kappale)

text:
Marraskuun viimeisenä päivänä ilmestynyt single nousi listoille vuodenvaihteen jälkeen tammikuussa 1985. Parhaimmillaan se oli Mitä Suomi soittaa -listalla sekä Seura-lehden kokoamalla singlelistalla sijalla 4 ja Suosikin listalla sijalla 10.
Jussi Hakulisen oma versio Joutsenlaulusta ilmestyi hänen vuonna 1995 julkaistulla sooloalbumillaan "Vieraskirja". Vierailevana muusikkona kappaleella on mukana huilua soittava Vesa-Matti Loiri. Joutsenlaulusta on Yön ja Jussi Hakulisen lisäksi olemassa ainakin kuusi muiden artistien levyttämää versiota.


title: Joutsenlaulu (kappale)

text: Samu Haber esittää Joutsenlaulun Vain elämää -ohjelmassa vuonna 2017. Kappaleen esittäminen synnytti riidan Hakulisen ja tuotantoyhtiön välillä. Kappaleesta on poistettu useita säkeistöjä ja hänen mukaansa sen sovitus on näin muuttunut. Hakulinen omistaa kappaleen oikeudet, joten hänellä on lain puitteissa oikeus kieltää kappaleen uudelleensovittaminen. Kiistan seurauksena ohjelmassa kuultavaa versiota ei julkaista striimattavaksi tai äänitteellä.


title: Vesa-Matti Loiri – Parhaat palat

text: Parhaat palat on Finnlevyn julkaisema Vesa-Matti Loirin kokoelma-albumi vuodelta 1980.


title: Maximilian

text: Maximilian on latinalaisperäinen miehen etunimi. Nimi on johdettu latinan "suurinta" eli maksimia tarkoittavasta sanasta "Maximus", joka sekin esiintyy myös nimenä. Mahdollisesti nimi on kuitenkin syntynyt yhdistelmänä nimistä Maximus ja "Aemilianus", joista viimeksimainitun lyhentymä on myös Emil.


title: Maximilian

text: Suomessa nimi Maximilian on Väestörekisterikeskuksen tietojen mukaan annettu marraskuuhun 2013 mennessä 732 henkilölle., Nimi esiintyy myös kirjoitusasussa "Maksimilian", joka on annettu vain noin 50 henkilölle., mutta Maximilian-nimisistä hallitsijoista käytetään suomen kielessä vakiintuneesti tätä kirjoitusasua. Vuodesta 2015 lähtien Maximilianin nimipäivä on suomenruotsalaisen kalenterin mukaan 18. marraskuuta.


title: Vakosametti

text: Vakosametti on sametti jonka nukkapinnassa on vakoja.


title: Vakosametti

text: Vakosametti on valmistettu tiheänukkaisesta puuvillakankaasta tai jostain muusta tekstiilikuidusta, esimerkiksi villasta. Se on lämmin ja kestävä kangas, jota käytetään muun muassa housuissa ja takeissa. Kankaan englanninkielisen nimen "corduroy" on väitetty tulevan ranskan kielen sanoista "corde du roi" (kuninkaan kangas), mutta tämä on harhaluulo.


title: Vakosametti

text:
Kapeavakoista vakosamettia kutsutaan nimellä "manchester", leveää nimellä "genovanvakosametti".
Vakosametin aiempia Suomessa käytettyjä nimityksiä tai sitä muistuttavia kangaslajeja ovat "genuacord", "korderoj", "kudesametti", "pesusametti" ja "manchester" tai "manchestersametti".


title: Lyyrykehrääjä

text: Lyyrykehrääjä ("Uropsalis lyra") on kehrääjiin kuuluva lintulaji. Sitä tavataan laajalta alueelta Etelä-Amerikasta.


title: Lyyrykehrääjä

text: Lyyrykehrääjäkoiraat ja naaraat eroavat toisistaan kooltaan ja ulkonäöltään. Koiraan vartalon pituus on noin 25 cm, mutta koiraan kaksi pyrstösulkaa ovat hyvin pitkät, jopa 3 kertaa linnun ruumiin mittaiset, ja siten koiraan kokonaispituus voi olla 76–100 cm. Naaraslyyrykehrääjä kasvaa noin 23–25 cm pitkäksi. Yleisväritykseltään lyyrykehrääjät ovat tummanruskeankirjavia ja kaulassa ja niskassa on punaruskea juova. Koiraan pyrstösulkien kärjet ovat väriltään valkoiset. Lyyrykehrääjänaaraalla on ruumiissa tiheästi mustia poikkijuovia.


title: Lyyrykehrääjä

text: Lyyrykehrääjää tavataan Andeilta Kolumbiasta Argentiinaan ulottuvalta alueelta. Lajin elinympäristöä ovat kosteat vuoristometsät, usein avoimien alueiden, kallioiden ja laaksojen lähettyvillä. Tyypillisesti lintu elää noin 1 300–3 000 metrin korkeudella kasvavissa metsissä. Muiden kehrääjien tavoin myös lyyrykehrääjät ovat yöaktiivisia ja saalistavat ravinnokseen lentäviä hyönteisiä. Lajin pesimäkausi on keväällä ja naaras munii 2 munaa.


title: Eteläinen viljelyseutu

text: Eteläinen viljelysseutu on yksi Suomen maisemaseuduista, ja kuuluu Eteläisen rantamaan maisemamaakuntaan. Alue vastaa jossain määrin Uudenmaan maakuntaa. Osana Eteläistä rantamaata se rajautuu idässä Kaakkoiseen viljelyseutuun, lännessä Kiskon-Vihdin järviseutuun ja etelässä Suomenlahden rannikkoseutuun.


title: Promenade des Anglais

text: Promenade des Anglais (Nizzan provensaalilla "Camin deis Anglés") on Välimeren rantaa pitkin kulkeva, noin seitsemän kilometriä pitkä puistokatu Nizzassa, Ranskassa Välimeren rannalla. Se johtaa kaupungin keskustasta länteen Var-joelle saakka. Sen itäisenä jatkeena kaupungin keskustan kohdalla on "Quai des États-Unis" ("Yhdysvaltojen rantakatu").


title: Promenade des Anglais

text: Promenade des Anglais rakennettiin 1820-luvulla, kun englantilainen pappi Lewis Way palkkasi paikalliset työttömät tasoittamaan kivistä rantaa ja rakentamaan sinne kulkutien. Kadun varrelle rakennettiin 1800-luvulla joukko huviloita ja palatseja.


title: Promenade des Anglais

text: Nimensä, joka tarkoittaa "englantilaisten kävelypaikkaa" (promenadia), katu sai englantilaisista matkailijoista, joita 1800-luvulla saapui Rivieralle suurin joukoin varsinkin talvisin. Alun perin nimi oli paikallisella provensaalin murteella, nissardilla "Camin deis Anglés". Nykyiseen muotoon nimi muutettiin vuonna 1860 sen jälkeen, kun Nizzan kreivikunta oli liitetty Ranskaan.


title: Promenade des Anglais

text: Promenade des Anglais on nykyisin varsin vilkasliikenteinen, sillä se on osa kaupungin keskustasta länteen johtavaa liikenneväylää. Kuitenkin myös sen jalkakäytävät ovat leveät ja varsinkin merenpuoleinen, palmujen reunustama jalkakäytävä on edelleen sekä paikallisten asukkaiden että turistien suosima kävelypaikka. Se on myös juoksijoiden, pyöräilijöiden ja rullaluistelijoiden suosiossa. Ranta-alue kadun ja merenrannan välissä on päällystetty pyöreillä kivillä.


title: Promenade des Anglais

text: Kadun varrella on useita hotelleja, joista huomattavimpia ovat Hôtel Négresco sekä Palais de la Méditerranné. Viimeksi mainitussa avattiin jälleen vuonna 2004 myös välillä jo suljettu pelikasino.


title: Promenade des Anglais

text: Nizzan karnevaalien yhteydessä Promenade des Anglais'lla järjestetään kukkaparaati. Rantakadulla on vuosittain myös Pariisi-Nizza-ajon maali.


title: Promenade des Anglais

text: Promenade des Anglais'n läntisin osa Carrasista Var-joelle ei kulje merenrantaa pitkin, sillä Côte d'Azurin kansainvälinen lentoasema on rakennettu sen ja rannan väliin. Tämä osuus kadusta on paikoitellen rakennettu moottoritiemäiseksi eritasoliittymineen.


title: Promenade des Anglais

text: Kuorma-auto ajoi väkijoukkoon Promenade des Anglais:lla Ranskan kansallispäivänä 14. heinäkuuta 2016. Iskussa kuoli 84 ihmistä ja loukkaantui 202, joista 50 kriittisessä tilassa.


title: Mark Delpriora

text: Mark Delpriora (s. 1959 New York) on yhdysvaltalainen säveltäjä ja kitaristi. Hän aloitti sävellysopintonsa 14-vuotiaana Roland Troganin johdolla ja jatkoi niitä Giampaolo Bracalin opettamana. Lisäksi hän opiskeli kitaransoittoa aluksi Rolando Valdez Blainin ja sitten Manuel Barruecon johdolla. Hän toimi myös Barruecoa avustavana opettajana. Delpriora on työskennellyt Manhattan School of Musicissa. Vuonna 2013 hän liittyi Juilliard School of Musicin henkilökuntaan.


title: Mark Delpriora

text: Delpriora on kiertänyt esiintyjänä laajasti Yhdysvalloissa, Kanadassa, Etelä-Amerikassa ja Italiassa. Hän on osallistunut lukuisille festivaaleille. Hän on valmistunut musiikin maisteriksi Manhattan School of Musicista. Ahlert & Schwab -duo on levyttänyt Naxokselle Delprioran säveltämän sonaatin mandoliinille ja kitaralle.


title: Elias Parish Alvars

text: Elias Parish Alvars (28. helmikuuta 1808 – 25. tammikuuta 1849) oli englantilainen harpisti ja säveltäjä. Hän sai opetusta Nicholas Charles Bochsalta ja François-Joseph Diziltä. Hän muutti 1830-luvulla Wieniin, koska tuon ajan brittiyleisö ei ollut valmis sooloharpulle. Parish Alvarsin teoksiin lukeutuu eräitä vaativimmista koskaan sävelletyistä harppukappaleista. Hän sävelsi myös konserttomuotoisia teoksia ja sinfonian. Hänen viimeinen virkansa oli keisarin kamarimuusikon työ Wienissä.


title: Elias Parish Alvars

text: Parish Alvars oli sukupolvensa huomattavimpia harpisteja. Hän kehitti uusia soittotekniikoita Sébastien Érardin innovatiivisella instrumentilla.


title: Helmet (veistos)

text: Helmet on Merja Pitkäsen (s. 1958) veistosryhmä Turun Itäinen Rantakatu 72:ssa, niin sanotun Valkoisen talon edustalla. Vuonna 2011 paljastettu teos muodostuu neljästä suurennetun vesipisaran muotoisesta elementistä, joiden kiillotetusta teräspinnasta heijastuu laajakulmapeilikuva kaupunkinäkymistä eri suuntiin.


title: Helmet (veistos)

text: Teoksen tilasi Valkoisessa talossa toimiva suunnittelutoimisto Elomatic Oy 70-vuotislahjaksi perustajalleen, teollisuusneuvos Ari Elolle. Neljä pisaraa symboloivat Elomaticin neljää toimintavuosikymmentä. Yritys lahjoitti veistosryhmän Turun kaupungin taidekokoelmaan.


title: Helmet (veistos)

text: Merja Pitkäsen mukaan vesihelmet muistuttavat viereisen Aurajoen ja meren merkityksestä Turun kaupungille.


title: Holger Thorn

text: Holger Thorn (s. 15. lokakuuta 1895 Helsinki – 21. helmikuuta 1980) oli suomalainen jalkapalloilija ja jääpalloilija.


title: Holger Thorn

text: Hän pelasi Suomen jalkapallomaajoukkueessa neljä ottelua vuosina 1919, 1921 ja 1924. Suomen jääpallomaajoukkuetta Thorn edusti kahdesti vuonna 1922 ja oli myös voittamassa Pohjoismaisten kisojen mestaruutta. Seuratasolla Thorn edusti molemmissa lajeissa helsinkiläistä Kiffeniä.


title: Biohakkerointi

text: Biohakkerointi on terveyden ja suorituskyvyn edistämistä ja sairauksien ennaltaehkäisemistä, jossa käytetään itsensä mittaamista ja erilaisia teknologisia välineitä.


title: Biohakkerointi

text: Biohakkerointiin kuuluu ruokavalion optimointia, lisäravinteiden käyttöä ja joskus esimerkiksi pätkäpaastoa. Stressiä biohakkeroinnissa pyritään tietoisesti vähentämään esimerkiksi meditoimalla ja liikkumalla luonnossa. Biohakkeroinnissa voidaan kiinnittää huomiota myös työpaikan ilmanlaatuun, valaistukseen ja ergonomiaan.


title: Biohakkerointi

text: Biohakkeri kerää ruokailustaan, unestaan ja liikkumisestaan dataa ja toistaa mittauksia saadakseen tietoa toimenpiteidensä ja niiden hienosäädön vaikutuksista. Biohakkerit tutkituttavat esimerkiksi D-vitamiinitasoaan, B12-vitamiinitasoaan, matala-asteisen tulehduksen tasojaan ja geeniperimäänsä. Laboratoriotestejä biohakkerit teettävät usein yksityisesti ilman lääkärin lähetettä. Biohakkerit myös tarkkailevat itse omaa unenlaatuaan ja mittaavat kehoaan sensoreilla, askelmittareilla, aktiivisuusrannekkeilla, geenitesteillä ja verinäytteillä. Biohakkerit käyttävät älypuhelinsovelluksia, jotka mittaavat aktiivisuutta, sykettä ja hengitystiheyttä. Kerätyn datan pohjalta biohakkeri voi esimerkiksi yrittää palautua huonoista yöunista nukkumalla hyvin ajoitetut päiväunet tai syömällä lisäravinteita.


title: Biohakkerointi

text: Biohakkerointi on suosittua etenkin 20–30-vuotiaiden miesten ja 35–45-vuotiaiden naisten keskuudessa.


title: Biohakkerointi

text: Biohakkerointia on arvosteltu kaupallisuudesta, tarpeettomista testeistä sekä siitä, että siinä käytetyn teknologian vaikutuksista ei useinkaan ole tieteellistä näyttöä.


title: Knut Johansson

text: Knut Johansson (s. 10. elokuuta 1892 – 31. lokakuuta 1961) oli suomalainen jalkapalloilija.


title: Knut Johansson

text: Hän pelasi Suomen A-maajoukkueessa yhden ottelun vuonna 1914 Ruotsia vastaan. Seuratasolla Johansson edusti helsinkiläistä Kiffeniä.


title: Jarl Österholm

text: Jarl Österholm (myöh. John, s. 14. kesäkuuta 1896 Inkoo – 19. lokakuuta 1923) oli suomalainen jalkapalloilija.


title: Jarl Österholm

text: Hän pelasi Suomen A-maajoukkueessa neljä ottelua vuosina 1920–1922. Österholmin seura oli HIFK.


title: Chris Spedding

text: Chris Spedding (s. 17. heinäkuuta 1944 Staveley, Derbyshire) englantilainen rock- ja jazzkitaristi, jolla on myös laaja studiomuusikkoura. Vuonna 1975 hänellä oli Iso-Britannian Top 20:ssä hitti "Motorbikin". Hän tuotti Sex Pistols -yhtyeen ensimmäiset demot 15. toukokuuta 1976.


title: Vilho Hirvonen

text: Vilho Hirvonen (s. 31. joulukuuta 1894 Helsinki – k. ?) oli suomalainen jalkapalloilija.


title: Vilho Hirvonen

text: Hän pelasi Suomen A-maajoukkueessa yhden ottelun vuonna 1921 Viroa vastaan. Seuratasolla Hirvonen edusti Helsingin Palloseuraa, jossa hän voitti Suomen mestaruuden 1921.


title: Pisamaotsakutoja

text: Pisamaotsakutoja ("Sporopipes frontalis") on kutojien heimoon kuuluva varpuslintu.


title: Pisamaotsakutoja

text: Pisamanaamakutojaa tavataan Afrikan länsi-, keski- ja itäosissa. Sitä on kuvattu paikallisesti yleiseksi, ja sen kannankehitys on vakaa. Laji on luokiteltu elinvoimaiseksi.


title: Suomuotsakutoja

text: Suomuotsakutoja ("Sporopipes squamifrons") on kutojien heimoon kuuluva varpuslintu.


title: Suomuotsakutoja

text: Suomuotsakutojaa tavataan Angolassa, Botswanassa, Namibiassa, Etelä-Afrikassa, Sambiassa ja Zimbabwessa. Lajia on kuvattu yleiseksi, ja sen kannankehitys on vakaa. Se on luokiteltu elinvoimaiseksi.


title: Kardinaalikutoja

text: Kardinaalikutoja ("Quelea cardinalis") on kutojien heimoon kuuluva varpuslintu.


title: Kardinaalikutoja

text: Kardinaalikutojaa tavataan Afrikan itäosissa. Sen on kuvattu olevan harvinainen, vaikkakin paikallisesti runsaslukuinen. Sen kannankehitys on vakaa, ja laji on luokiteltu elinvoimaiseksi.


title: Punahuppukutoja

text: Punahuppukutoja ("Quelea erythrops") on kutojien heimoon kuuluva varpuslintu.


title: Punahuppukutoja

text: Punahuppukutojaa tavataan Saharan eteläpuolisessa Afrikassa. Sen on raportoitu olevan yleinen tai runsaslukuinen, ja lajin kannankehitys on vakaa. Se on luokiteltu elinvoimaiseksi.


title: Ylänkökutoja

text: Ylänkökutoja ("Ploceus baglafecht") on kutojien heimoon kuuluva varpuslintu.


title: Ylänkökutoja

text: Ylänkökutojaa tavataan Afrikan keski- ja itäosissa. Sen on raportoitu olevan yleinen tai runsaslukuinen suurimmassa osassa levinneisyysaluettaan, ja lajin kannankehitys on vakaa. Se on luokiteltu elinvoimaiseksi.


title: Nokia 1011

text: Nokia 1011 oli suomalaisen matkapuhelinvalmistaja Nokian kehittelemä ja valmistama ensimmäinen sarjavalmisteinen GSM-puhelin. Sitä myytiin myös nimellä Mobira Cityman 2000. Puhelimen nimi viittaa julkaisupäivään, 10. marraskuuta 1992.


title: Nokia 1011

text: Puhelimen mitat olivat 195 x 60 x 45mm. Siinä oli yksivärinen 2-rivinen nestekidenäyttö sekä 99-paikkainen numeromuisti.


title: Nokia 1011

text: Puhelimen akulla pystyi täydellä latauksella puhumaan 90 minuutin ajan ja valmiustilassa puhelin pysyi 12 tunnin ajan. Puhelimella pystyi myös vastaanottamaan tekstiviestejä, muttei kuitenkaan lähettämään niitä.


title: Nokia 1011

text: Puhelin poistui tuotannosta vuonna 1994, kun seuraajaksi tuli Nokia 2110.


title: Kameruninvuorikutoja

text: Kameruninvuorikutoja ("Ploceus bannermani") on kutojien heimoon kuuluva varpuslintu.


title: Kameruninvuorikutoja

text: Kameruninvuorikutojaa tavataan Kamerunin länsiosissa ja Nigerian itäosissa. Lajin populaatioksi on arvioitu 10 000–19 999 yksilöä. Laji on luokiteltu vaarantuneeksi, koska sen elinympäristöt ovat tuhoutumassa sen pienellä esiintymisalueella.


title: Natalja Kljutšarjova

text: Natalja Kljutšarjova (Наталья Ключарёва, s. 1981) on venäläinen kirjailija ja runoilija. Hän on yksi merkittävimmistä 1980-luvulla syntyneistä venäläisistä kirjailijoista.


title: Natalja Kljutšarjova

text: Kljutšarjova syntyi Permissä vuonna 1981 ja muutti Jaroslavliin vuonna 1992. Hän on valmistunut Jaroslavlin valtiollisen yliopiston filologisesta tiedekunnasta. Vuodesta 2005 lähtien hän on asunut Moskovassa tai Moskovan lähellä sijaitsevassa Žutškin kylässä. Hän on työskennellyt televisiotoimittajana ja toimittajana "Pervoje sentjabrja" (”Ensimmäinen syyskuuta”) -aikakauslehdessä. Hänen perheeseensä kuuluu vuonna 2011 syntynyt esikoinen.Natalja Kljutšarjova on ollut ehdokkaana erilaisten kirjallisuuspalkintojen saajaksi. Hän oli ehdokkaana Debjut-kirjallisuuspalkinnon saajaksi vuonna 2002. Vuonna 2007 hän sai Juri Kazakovin kirjallisuuspalkinnon teoksella "Odin god v Raju". Kljutšarjova on yksi harvoista 1980-luvulla syntyneistä venäläisistä kirjailijoista, joiden käännösoikeudet on myyty useisiin Euroopan maihin. Häntä pidetään yhtenä Venäjän kiinnostavimmista nuorista nykykirjailijoista.


title: Natalja Kljutšarjova

text: Kljutšarjova kuvaa romaaneissaan, millaista on kasvaa nyky-Venäjän levottomassa ja nopeasti muuttuvassa yhteiskunnassa. Teoksissaan hän käsittelee sosiaalisia ongelmia kuten alkoholismia, huumeiden käyttöä ja syrjäytymistä nykyajan Venäjällä, mutta hän on kirjoittanut myös paljon lähimmäisenrakkauden kaltaisista teemoista. Päähenkilöt romaaneissa ovat yleensä miehiä. Teoksissaan "Kolmannessa luokassa" ja "SOS! "Kljutšarjova kuvaa päähenkilön matkaa junalla kaupungista toiseen sekä päähenkilön matkan aikana tapaamia henkilöitä Venäjän eri yhteiskuntaluokista. Vastaavanlainen junamotiivi on ollut tyypillinen venäläiselle kirjallisuudelle jo Tolstoista lähtien, ja myös monet nykykirjailijat ovat käyttäneet junamotiivia teoksissaan. Kljutšarjovan romaaneissa puhutaan myös paljon sielusta ja Jumalasta. Kirjallisina esikuvinaan hän pitää Tšehovia ja Dostojevskia.


title: Vaajakosken naulatehdas

text: Vaajakosken naulatehdas oli SOK:n omistama vuonna 1939 toimintansa aloittanut metallituotteita valmistanut tehdas. Se lopetti toimintansa 1986. Tehdasrakennus sijaitsee Vaajavirran rannalla.


title: Vaajakosken naulatehdas

text: Tehdas aloitti toimintansa hieman ennen talvisodan alkua vuonna 1939. Se työllisti 200 henkeä ja muodosti kolmanneksen SOK:n Vaajakosken tehtaiden liikevaihdosta. Sota-aikana tuotanto kuitenkin pieneni raaka-ainepulan vuoksi ja työläisten määrä pieneni 60 henkeen. Puolustusvoimien tilauksiin oli saatavissa raaka-aineita, ja naulatehdas valmisti puolustusvoimille piikkilankaa ja suuria tulitikkuja, joita käytettiin Molotovin cocktaileissa.


title: Vaajakosken naulatehdas

text: Sodan jälkeen tehdas valmisti nauloja, piikkilankaa ja muita metalliteollisuuden tuotteita. Henkilökuntaa jouduttiin kuitenkin aluksi supistamaan vielä parillakymmenellä hengellä armeijan tilausten loputtua ja raaka-ainepulan jatkuessa.


title: Vaajakosken naulatehdas

text: Naulatehdas oli vuoteen 1983 hallinnollisesti osa SOK:n Vaajakosken tehtaita. 1984–1986 se toimi Vaaja Rakennustarviketehtaiden alaisuudessa. Vuonna 1986 naulatehdas lopetti toimintansa ja rakennus myytiin kiinteistösijoitusyhtiö Vaajakosken Teollisuustalo Oy:lle. Vuokralaisina on nykyisin muiden muassa kirjapaino, autokorjaamo ja lounasravintola.Vaajakosken naulatehdas VAKKA-arkistotietokannassa


title: Dope (kappale)

text: Dope on yhdysvaltalaisen poplaulaja Lady Gagan balladikappale. Kappale sisältyy hänen vuonna 2013 julkaistulle "Artpop"-albumille. Kappale debytoi Yhdysvaltain Billboard Hot 100 -listan sijalla kahdeksan marraskuussa 2013. Kappaleen on tuottanut yhdysvaltalainen Rick Rubin.


title: Dope (kappale)

text: Gaga esitti kappaleen 3. marraskuuta 2013 järjestetyssä kaikkien aikojen ensimmäisessä YouTube Music Awardsissa.


title: Kaapo Kähkönen

text: Kaapo Kähkönen (s. 16. elokuuta 1996 Helsinki) on suomalainen jääkiekkomaalivahti, joka pelaa NHL-joukkue Minnesota Wildin organisaatiossa. Hän pelannee lähinnä AHL-joukkue Iowa Wildissa.


title: Kaapo Kähkönen

text: Kähkönen on Espoon Jääklubin kasvatti. Hän pelasi juniorina sittemmin myös Grankulla IFK:ssa, josta Kähkönen siirtyi Espoo Bluesin C-nuoriin kaudeksi 2011–2012. Hänellä oli C-nuorten SM-sarjan kevään 2012 pudotuspeleissä paras torjuntaprosentti (93,6%) ja päästettyjen maalien keskiarvo (2.17). Kähkönen voitti kauden päätteeksi Suomenmestaruuden ja hänet palkittiin C-nuorten SM-sarjan parhaana maalivahtina Jukka Tammi -palkinnolla sekä valittiin tähdistökentälliseen. Kähkönen kuului kauden aikana myös Bluesin B-nuorten maalivahtiosastoon ja voitti kauden päätteeksi SM-hopeaa.


title: Kaapo Kähkönen

text: Kaudella 2012–2013 Kähkönen nousi 16-vuotiaana Bluesin A-nuorten ykkösmaalivahdiksi. Hän voitti kauden päätteeksi A-nuorten SM-hopeaa. Kähkönen valittiin A-nuorten SM-liigan syyskuun 2012 kuukauden nuoreksi pelaajaksi. Huhtikuussa 2013 hän teki kolmivuotisen sopimuksen Bluesin SM-liigajoukkueen kanssa. Barys Astana varasi Kähkösen 53. pelaajana . Kähkönen esiintyi kaudella 2013–2014 Bluesin luukkuvahtina neljässä runkosarjaottelussa, mutta ei saanut kuitenkin peliaikaa. Hän voitti kauden päätteeksi A-nuorten Suomenmestaruuden. Kähkönen valittiin myös helmikuun 2014 kuukauden nuoreksi pelaajaksi. Minnesota Wild varasi hänet neljännellä kierroksella 109. pelaajana .


title: Kaapo Kähkönen

text: Kaudeksi 2014–2015 Blues lainasi Kähkösen koko kauden kattavalla lainasopimuksella Mestis-joukkue TuToon. Hän aloitti kautensa joukkueen pääasiallisena ykkösmaalivahtina. Kähkönen palkittiin Mestiksen syyskuun 2014 kuukauden tulokaspelaajana. Hän onnistui tekemään myös 28. maaliskuuta 2015 neljännessä välieräottelussa KooKoota vastaan maalin viimeisteltyä tyhjään maaliin loppulukemat 3–0. Kähkösestä tuli Mestis-historian kuudes maalinteossa onnistunut maalivahti. Vain reilu viikkoa myöhemmin hän onnistui toistamaan tempun alle 20-vuotiaiden maajoukkueen harjoitusottelussa alle 18-vuotiaiden maajoukkuetta vastaan viimeisteltyään joukkueelleen 4–2-loppulukemat tyhjään maaliin. Kähkönen palkittiin kauden päätteeksi koko Mestiksen parhaana maalivahtina Pasi Nurminen -palkinnolla, parhaana tulokkaana Petri Varis -palkinnolla, ja hänet valittiin ensimmäiseen tähdistökentälliseen.


title: Kaapo Kähkönen

text: Kähkönen aloitti kauden 2015–2016 lähtökohtaisesti Bluesin kakkosmaalivahtina Christian Engstrandille. Hän teki pääsarjadebyyttinsä Mestarien liigassa 6. syyskuuta 2015 vieraissa tšekkiläistä HC Litvínovia vastaan. Kähkönen torjui Bluesin 3–2-jatkoerätappioon päättyneessä ottelussa 28 kertaa. SM-liigadebyyttinsä hän teki runkosarjan neljännellä kierroksella 19. syyskuuta 2015 Tapparaa vastaan. Kähkönen torjui Bluesille voittomaalikilpailun päätteeksi 2–1-voiton. Hänelle kertyi ottelussa 13 torjuntaa. Petteri Kanerva valitsi Kähkösen ottelun Alumnien tähtien kakkostähdeksi. Liigauransa ensimmäisen nollapelin hän torjui neljännessä ottelussaan 30. syyskuuta 2016 vieraissa Hämeenlinnan Pallokerhoa vastaan. Kähkönen torjui Bluesin 0-3-voittoon päättyneessä ottelussa 27 kertaa ja Raimo Ranta valitsi hänet ottelun Alumnien tähtien ykköstähdeksi. Kaikkiaan Kähkönen pelasi tulokaskautensa aikana viimeiseksi jääneessä Bluesissa 27 runkosarja- ja neljä CHL-ottelua ja jakoi varsin tasaisesti torjuntavastuun Engstrandin kanssa. Seura nimesi hänet ns. nuorten pelaajien listalle, joten Blues lainasi Kähkösen joukkueen kauden päätyttyä loppukaudeksi TuToon. Hän otti itselleen joukkueen pääasiallisen ykkösmaalivahdin viitan Kristian Järviseltä.


title: Kaapo Kähkönen

text: Kaudeksi 2016–2017 Kähkönen siirtyi kaksivuotisella sopimuksella Rauman Lukkoon. Hän aloitti kautensa joukkueen kaavailtuna ykkösmaalivahtina, mutta lokakuussa 2016 heikosti kauden aloittanut Lukko kuitenkin täydensi maalivahtiosastoaan kokeneella Jakub Štěpánekilla. Kähkönen jakoi hänen kanssaan varsin tasaisesti torjuntavastuuta ja pelasi lopulta suurimman osan loppukauden peleistä. Kähkönen pelasi 34 runkosarjaottelua torjuen kaksi nollapeliä. 28. helmikuuta 2017 vieraissa Vaasan Sportia vastaan hän teki SM-liigaennätyksen, sillä Kähkösestä tuli Lukon 0–4-voitossa 54 torjunnallaan eniten laukauksia nollapelissä torjunut maalivahti. Hän torjui yhden laukauksen enemmän kuin ennätyksen edellinen haltija Kari Takko, joka torjui Porin Ässissä 11. helmikuuta 1993 vieraissa Turun Palloseuraa vastaan 53 kertaa.


title: Kaapo Kähkönen

text: Kähkönen lähti kauteen 2017–2018 Lukon selkeänä ykkösmaalivahtina ja piti asemansa läpi kauden. Hän pelasi runkosarjassa 56 ottelua torjuen kuusi nollapeliä, mikä oli eniten koko SM-liigassa. Myös Kähkösen yhteenlaskettu peliaika (3275,27) oli koko liigan korkein.